Prva faza gradnje fabrike Nestle u Surčinu, radna mesta za još 300 ljudi | Gradimo zajedno\nNaslovnaSrbijaPrva faza gradnje fabrike Nestle u Surčinu, radna mesta za još 300...\nPrva faza gradnje fabrike Nestle u Surčinu, radna mesta za još 300 ljudi\nIzvor : www.nestle.rs\nKompanija Nestle Adriatik S svečano je danas u Surčinu obeležila završetak prve faze izgradnje nove fabike. U njoj će se proizvoditi hrana na biljnoj bazi – šnicle, medaljoni, prsa i file. Nova fabrika će se prostirati na 23.000 kvadratnih metara i obezbediće više od 300 novih radnih mesta.\nFabriku u Surčinu danas je obišao predsednik Srbije Aleksandar Vučić. Predsednik je tokom obilaska najavio da će nova saobraćajnica u izgradnji od Surcicna do Novog Beograda, koja će povezati Beograd sa autoputem „Miloš Veliki“ biti završena u oktobru ili najkasnije u novembru i da će puno značiti za dalji razvoj tog dela Beograda.\nPredstavnici kompanije su mu rekli da se u inostranstvu sve više ljudi hrani na bazi bilja, ali i da u Srbiji dosta ljudi posti, tako da postoji veliko tržište proizvode na bazi soje i namirnica biljnog porekla.\nVučić je rekao da je srećan što Srbija može da otvara nove fabrke i u vreme kada nema stabilnosti u Evropi i svetu.\n„Mnogo sam srećan što sam ovde u Surčinu u vreme kada nema previše stabilnosti u Evropi i svetu – zadovoljan sam što mi možemo da otvaramo radove na novim fabrkama i da pokazujemo našu opredeljenost, ne samo da čuvamo mir što je od prioritetnog značaja, već i da učinimo sve što možemo da naša zemlja ide napred i da obezbeđujemo dobru budućnost za našu decu“, rekao je Vučić.\nOn je naveo da će kada bude gotova nova fabrke Neslea u Surčinu biti veći srpski izvoz u Španiju i Holandiju, jer su to tržišta koje zanimaju biljni proizvodi.\nPredsednik je naveo i da je ponosan na radnike, koji su, ističe ti koji prave razliku, i koji su doveli drugi pogon Nestle doveli u Srbiju.\n„Mi koji smo zaostajali stotinama godina za razvijenim zapadom, danas možemo da se pohvalimo da tu razliku velikom brzinom smanjujemo“, istakao je on.\n„To pokazuje koliko se svet menja, kako se pamentne zemlje prilagođavaju. Tako moramo i mi da učimo i prilagođavamo se”, poručio je on.\nFabrika na 23.000 kvadrata\nNova fabrika će se prostirati na 23.000 kvadratnih metara i obezbediće više od 300 novih radnih mesta. Reč je o novom pogonu Nestela PBMS (Plant Based Meal Solutions – proizvodi za ishranu na bazi bilja), u kom će se proizvoditi četiri vrste proizvoda – šnicle, medaljoni, prsa i file, od soje, glutena, ulja uljane repice, ekstrakta kvasca, brašna, sirćeta i vode, sa dodatkom aroma, koji predstavlja dograđeni deo postojećeg distributivnog centra u okviru industrijskog kompleksa Nestlea u Surčinu.\nVučić je tokom obilaska u razgovoru sa predstavnicima kompanije rekao da je Nestle već uložio 20 miliona evra u taj projekat. Novi pogon imaće deo za proizvodnju, zamrzavanje i pakovanje.\nInvesticija vredna 58 miliona švajcarskih franaka\nPočetna investicija je vredna 58 miliona švajcarskih franaka, dok je u narednih pet godina planirano ulaganje od oko 300 miliona švajcarskih franaka.\nPlanirano je da se neposredno posle izgradnje proizvodnog pogona i pratećih objekata, izvede proizvodna linija koja će se koristiti za proizvodnju PBMS proizvoda Generacije 1, a kasnije u toku 2023. godine, planirano je proizvodna linije koja će se koristiti za proizvodnju PBMS proizvoda Generacije 2.\nTehnološki postupak proizvodnje podrazumeva ekstrudiranje i sečenje mase u četiri navedena oblika, paniranje, prženje poluproizvoda, gril markiranje, zamrzavanje i pakovanje.\nNestle ističe da su istraživanja kompanije usmerena na ishranu koja će smanjiti rizik od bolesti današnjice, poput gojaznosti, dijabetesa i bolesti krvnih sudova i dodaje da će se oko 50 odsto ukupne proizvodnje novog postrojenja sastojati od proizvoda Generacije 1.\nNestle na globalnom nivou u okviru svog brenda Garden gourmet, već nekoliko godina unazad nudi veganske i vegetarijanske proizvode.\nPrethodni tekstPočinju radovi na velikom hidro projektu na Gran Kanariji\nSledeći tekstTržište softvera BIM vredi 21 milijardu dolara


NIS: Još 2 male elektrane, ukupno 7 29 Nov 2014 - b92\nNa nalazištu gasa u Srbobranu počele su da rade dve male elektrane NIS-a, ukupne snage dva megavata (MW), u koje je uloženo oko dva miliona evra. Naftna industrija Srbije navodi u saopštenju da će dve male elektrane u Srbobranu godišnje trrošiti do 7,2 miliona kubnih metara gasa i dodaje da NIS trenutno ima sedam malih elektrana na pet lokacija, ukupne snage 6,2 megavata. Iz NIS-a je najavljeno da će do kraja godine u rad biti puštene još četiri elektrane sa šest jedinica ukupne električne snage 5,3 megavata, čime će kapacitet tih postrojenja dostići 11,5 megavata.\nUkupna vrednost investicija u male elektrane na naftnim i gasnim poljima dostigla je 15 miliona evra.\nProjekat u Srbobranu je realizovan u okviru programa za razvoj kapaciteta male kogeneracije, koja predstavlja deo dugoročne strategije kompanije usmerene na povećanje efikasnosti poslovanja zahvaljujući racionalnom korišćenju postojećih gasnih resursa.\nProizvedena električna energija prodaje se na tržištu dok se toplotna energija na naftnim poljima koristi za sopstvene potrebe, odnosno za zagrevanje rezervoara nafte, prateće opreme i objekata.\nNIS takođe nudi i slobodne toplotne kapacitete i isporuku toplotne energije po povoljnoj ceni i preduzetnicima koji bi gradili svoje proizvodne pogone pored naftnih i gasnih polja.\nKako je objašnjeno, male elektrane na naftnim i gasnim poljima proizvode električnu i toplotnu energiju iz gasa koji ne može da se isporučuje operatoru javne gasne mreže zbog visokog sadržaja inertnih gasova, odnosno ugljen dioksida i azota.\nIstaknuto je da time NIS doprinosi ostvarenju postavljenih strateških ciljeva Srbije u pogledu održivog razvoja, odnosno racionalizaciji potrošnje energije i smanjenju zagadjenja od energetskih transformacija jer se koristi resurs fosilnih goriva koji je do sada bio neiskorišćen, što se čini na energetski visoko efikasan i na ekološki prihvatljiv način.


Ekonomija - datum: 2015-04-29 MAKEDONSKO-ČEŠKA KOMPANIJA DOSTAVILA VLADI PISMO NAMJERA ZA PRIVATIZACIJU NDKP-A\nDuvanski kombinat Kupiće Duvanski ako Mojkovčani odustanu U pismu namjera navedeno je da je ta kompanija zainteresovana za gradnju nove fabrike, dok bi u remont postojećih mašina uložili pola miliona eura, kao i da su spremni da polože bankarsku garanciju od milion eura i da zaposle 70 radnika\nMakedonska kompanija Marion dostavila je minulog ponedjeljka Savjetu za privatizaciju pismo namjera kojim obavještava Vladu Crne Gore da je zainteresovana za privatizaciju Novog duvanskog kombinata, saznaje nezvanično ,,Dan”.\nU pismu namjera navedeno je da je ta kompanija zainteresovana za privatizaciju u slučaju da potencijalni kupac NDKP-a, mojkovačka kompanija Duvan komerc, odustane od tog posla, odnosno u slučaju da propadne tender za prodaju te kompanije. Marion, firma registrovana u Makedoniji, a osnovana češkim kapitalom, prema nezvaničnim saznanjima, osnovana je upravo zbog toga da bi se javila na tender za NDKP. Međutim, zbog procedura vezanih za osnivanje kompanije, zakasnili su sa dostavljanjem ponude.\nInteresovanje osnivača te kompanije za privatizaciju NDKP-a datira još od prije godinu dana.\nU pismu namjera navedeno je da je ta kompanija zainteresovana za gradnju nove fabrike, dok bi u remont postojećih mašina uložili pola miliona eura, kao i da su spremni da polože bankarsku garanciju od milion eura i da zaposle 70 radnika.\nUgovor o privatizaciji NDKP-a sa Duvan komercom, u kojem je izvršni direktor Dragomir Begović, trebalo bi da bude potpisan do 1. maja. Kako je ,,Dan” ranije objavio, ugovor o menadžmentu, odnosno o upravljanju Novim duvanskim kombinatom, predviđa da Montenegro duvan komerc preuzme upravljanje fabrikom na period od pet godina po osnovu ulaganja repromaterijala u vrijednosti 1,25 miliona. Repromaterijal u toj vrijednosti neće biti uložen u NDKP odmah po preuzimanju fabrike, već je za prvu godinu upravljanja predviđeno ulaganje repromaterijala vrijednog 200 hiljada eura, a naredne godine 300.000 itd.\nFirma Montenegro duvan komerc ponudila je dokapitalizaciju Novog duvanskog bez kupovine akcija, u visini obaveznog investicionog programa za izgradnju fabrike i organizaciju proizvodnje od 8,04 miliona eura. Ta ponuda je bila jedina koja je pristigla na tender za dokapitalizaciju NDKP-a, a tenderom su bila predviđena dva modela privatizacije – kroz kupovinu 100 odsto akcija ili kroz dokapitalizaciju. Obavezni investicioni program od 8,04 miliona eura uključuje ulaganje u osnovna sredstva od 6,79 miliona, i to u građevinske objekte 3,49 miliona, tehnološku opremu 3,05 miliona i pomoćnu opremu 150 hiljada eura, kao i investiranje u obrtna sredstva od 1,25 miliona.\nPredsjednik tenderske komisije Branko Vujović juče nije odgovarao na pozive iz naše redakcije.J.V.


EU Info Kutak | Super Radio\n// EU info kutak\nPešačka tura kroz Jelašničku klisuru povodom Svetskog dana turizma...\nseptembar 25 Dogadjaj, Najave bez komentara\nEU info kutak u saradnji sa udruženjem "Zeleni ključ" i PAK "Mosor" organizuje pešačku turu sa stručnim vođenjem kroz Jelašničku klisuru, u subotu 28. septembra.\nmart 22 Dogadjaj, Najave bez komentara\nUčesnici radionice će učiti o važnosti zaštite vode i sve većem nedostatku zdrave pijaće vode u celom svetu.\nfebruar 26 Coolminacija, Dogadjaj, Intervju, Najave bez komentara\nU okviru obeležavanja Međunarodnog dana retkih bolesti, u EU info kutku u Nišu će 28. februara biti održana radionica pod nazivom „Pričajmo o retkim“\nfebruar 6 Coolminacija, Info, Intervju, Program bez komentara\nU Srbiji se 31. januara obeležava Nacionalni dan bez duvanskog dima. Predstavnica NiPSE, Aleksandra Savić, koja je u sektoru za javno zdravlje u okviru organizacije, je u subotu gostovala u emisiji Coolminacija i pričala...\nNa kojoj smo deonici puta: „Srbija i EU – Sigurnost osoba ...\njanuar 28 Info, Najave, Srbija bez komentara\nFondacija PONS i EU info point u Nišu organizuju predavanje "Srbija i EU - Sigurnost osoba sa invaliditetom u saobraćaju", koje će 29. januara u prostoru EU info kutka održati dr Filip Mirić.\napril 24 Kultura, Najave bez komentara\nAkademsko predavanje povodom ovog jubileja, održaće u Univerzitetskoj biblioteci prof. dr Tatjana Vulić\nKonkurs za srednjoškolce: „Evropska škola debate“\noktobar 20 Mladi bez komentara\nInformacioni centar Evropske unije u saradnji sa Otvorenom komunikacijom raspisao konkurs za treću generaciju polaznika „Evropske škole debate“. Konkurs je namenjen srednjoškolcima na redovnom školovanju, a za đake iz un...\n100 dana EU Info kutka\nnovembar 27 Info, Vesti bez komentara\nMožda 3 i po meseca zvuči kao kratak period, ali za one koji su voljni da rade i šire informacije vezane za Evropsu uniju, ovo je bio period u kojem su organizovali čak 14 akcija. EU Info kutak je počeo sa radom u avgust...


RTCG - Radio Televizija Crne Gore - Nacionalni javni servis :: Politika :: Uzalud bi Bošković da ukalja sve što URA jeste\n15. 07. 2020. 13:05 >> 13:06 25\nUzalud bi Bošković da ukalja sve što URA jeste\nUzaludni su pokušaji ministra odbrane Predraga Boškovića da ukalja sve ono što URA jeste, a što je, kako kažu, budućnost Crne Gore, saopštio je potpredsjednik Građanskog pokreta URA Filip Adžić.\nBošković je, podsjećamo, između ostalog, u emisiji Teleskopija na TVCG sinoć rekao da se Građanski pokret URA svrstava u politički koncept koncerna Vijesti.\nAdžić tako navodi da Bošković sada želi da "svoju nimalo prijatnu prošlost nakači Građanskom pokretu URA, progresivnoj partiji, članici jedne od najvećih političkih grupacija Evrope – Evropskih zelenih".\n"Za onoga ko je po Ekonomskom fakultetu ne tako davno nosio upadljivo veliki srebrni prsten s nacionalnim simbolom koji mu sada smeta to je zaista nemoguća misija”, poručio je Adžić.\nKaže da su Boškoviću uzaludni pokušaji da ukalja sve ono što URA jeste, a što je budućnost Crne Gore.\nAdžić navodi da su Boškoviću "slobodni i kritički nastrojeni mediji trn u oku".\n"Isto kao i što su im trn u oku progresivne, građanske, evropske političke snage kao što je URA. Otuda ne čudi pokušaj malicioznog Boškovićevog uvezivanja URE i tih medija zato što za razliku od njega i njegove partije mi predstavljamo evropske vrijednosti u Crnoj Gori”, ukazuje Adžić.\nPredrag Bošković URA Filip Adžić\nIzvještaj vjetar u leđa za borbu protiv korupcije\nUskoro pripravnički za 60 pitomaca Policijske akademije\nRealno očekivati porast investicija\nNovi premijer ili izbori uz prelaznu vladu


Merkel: Sećanje na milione žrtava nacizma i trajna odgovornost Nemačke – DnevniZurnal\nHrvatska: Naš plan je propao, posledice će biti katastrofalne – Ljudi neće vakcine\nU gostujućem komentaru za portal t-online, nemački državni ministar za Evropu Mihael Rot založio se za memorijalni centar u Berlinu gde će negovati sećanje na sve žrtve nacionalsocijalističke okupacije. „Takvo mesto odavno je trebalo da postoji”, napisao je političar SPD. „Potrebno je da najzad mesto gde ćemo obeležiti i održavati sećanje na sve žrtve i uvažavati patnje svih pogođenih zemalja.”\nPredsednik Nemačke Frank-Valter Štajnmajer pozvao je Nemce da se neprestano suočavaju sa Holokaustom i nacističkom diktaturom. Bez tog mukotrpnog i bolnog procesa bilo bi nezamislivo „demokratsko samopouzdanje naše zemlje”, rekao je Štajnmajer u petak, prema tekstu govora u Berlinu, prilikom uručivanja ordena građanima koji se zalažu za sećanje na preiod nacizma i protiv rasizama, prenosi agencija afpd.\nPovratak u stanje represije bio bi „fatalan pogrešan put”, upozorio je Štajnmajer. „Snagu i samopouzdanje ne stičemo ćutanjem, već samo zadržavanjem kritičnosti i iskrenosti – prema sebi i istoriji naše zemlje”. Sećanje na nacionalsocijalizam, krivicu i nepravdu jača demokratiju. To je „istorijsko iskustvo” koje je zemlja imala nakon oslobođenja 1945. godine.\nStoga se svaka generacija mora suočiti sa zadatkom da iznova prisvoji sećanje na zločine kakvi su Šoa i na razaranja izazvana nacionalizmom i rasizmom, dodao je predsednik. To je postalo „deo nemačkog identiteta”. Sećanje na zločine od presudne je važnosti za budućnost Nemačke i Evrope.


Evropski parlament traži embargo na sve ruske energente\nTanjug 7. aprila 2022. 16:33\nBRISEL – Evropski parlament (EP) usvojio je danas rezoluciju kojom se traže dodatne kaznene mera protiv Rusije, uključujući „hitno uvođenje potpunog embarga na uvoz ruske nafte, uglja, nuklearnog goriva i gasa“.\nRezolucija je usvojena sa 513 glasova „za“, 22 „protiv“ i 19 uzdržanih, objavljeno je na veb sajtu Evropskog parlamenta.\nPooštravanje sankcija bi trebalo da bude praćeno planom za obezbeđenje sigurnog snabdevanja EU energijom, kao i strategijom za „povlačenje sankcija ukoliko Rusija preduzme korake ka obnavljanju nezavisnosti, suvereniteta, teritorijalnog integriteta Ukrajine unutar njenih međunarodno priznatih granica i potpunog izlaska njenih trupa sa teritorije Ukrajine”.\nPoslanici Evropskog parlamenta pozvali su lidere EU da isključe Rusiju iz G20 i drugih multilateralnih organizacija, poput UNHRC-a, Interpola, Svetske trgovinske organizacije, Uneska i drugih, ocenjujući da bi to „bio važan signal da se međunarodna zajednica neće vratiti na uobičajene odnose s agreskorkom državom”.\nDa bi sankcije bile delotvornije, EP poziva na isključivanje ruskih banaka iz SWIFT sistema, na zabranu ulaska svim plovilima povezanim sa Rusijom u teritorijalne vode EU i njihovo pristajanje u lukama, kao i zabranu drumskog teretnog transporta iz i u Rusiju i Belorusiju.\nEvropski poslanici zahtevaju i zaplenu „sve imovine koja pripada ruskim zvaničnicima ili oligarsima povezanim sa režimom (ruskog predsednika Vladimira) Putina, njihovim zastupnicima i poslanicima”, a isto to traže i za zvaničnike i osobe povezane sa režimom beloruskog predsednika Aleksandra Lukašenka.\nU rezoluciji se navodi umešanost Belorusije u rat u Ukrajini i zahteva da prema Minsku budu primenjene iste sankcije kao protiv Rusije kako bi se, kako se navodi, „zatvorile sve rupe koje bi Putinu omogućile da upotrebi pomoć Lukašenka za zaobilaženje sankcija“.\nPoslanici Evropskog parlamenta su se osvrnuli i na užasne prizore iz Ukrajine, ocenjujući da oni „neosporno predstavljaju ratne zločine“ koje su počinile ruske trupe, posebno u Buči, i potpuno ili skoro potpuno uništenje Marijupolja i drugih gradova, navodi se u izveštaju EP-a.\nOni smatraju da počinioci ratnih zločina moraju da odgovaraju i pozivaju na formiranje specijalnog tribunala UN za zločine u Ukrajini.\nEvropski parlament je mišljenja da se isporuke oružja Ukrajini moraju nastaviti i pojačati kako bi se omogućilo da se efikasno brani.\nNapominjući da je skoro 6,5 miliona ukrajinskih državljana interno raseljeno i da je više od četiri miliona napustilo zemlju zbog rata, poslanici EP-a apelovali su na uspostavljanje bezbednih humanitarnih koridore za evakuaciju civila i na jačanje mreže humanitarne pomoći EU u Ukrajini.\nIstovremeno su osudili rusku retoriku, upozoravajući da bi ta zemlja potencijalno mogla da pribegne upotrebi oružja za masovno uništenje i naglasili da će se na bilo kakvo raspoređivanje takvog oružja odgovoriti uz najteže posledice.\nU zasebnoj odluci, Evropski parlament je podržao planove za ubrzanje dopune rezervi gasa u Evropi, tako da domaćinstva i preduzeća imaju dovoljno gasa za sledeću grejnu sezonu.\nO predlogu, koji je EP usvojio po hitnoj proceduri, sada će se pregovarati sa ministrima zemalja članica EU.


Početak prve faze izmene Ustava - Društvo - Dnevni list Danas\nPočetna » Društvo » Početak prve faze izmene Ustava\nPosle šest i po meseci od dobijanja vladinog predloga, u petak sednica Odbora za ustavna pitanja i zakonodavstvo\nPočetak prve faze izmene Ustava\nPrva faza u izmeni Ustava počeće u petak u Skupštini Srbije, za kada je zakazana sednica Odbora za ustavna pitanja i zakonodavstvo na kojem će biti razmatran vladin predlog za izmenu Ustava koji se odnosi na pravosuđe.\n0Piše: L. Valtner 12. juna 2019. 14.33 Izmenjeno: 14.34\nĐorđe Komlenski, predsednik skupštinskog Odbora za ustavna pitanja i zakonodavstvo, za naš list kaže da će članovi Odbora razmatrati da li predlog ispunjava uslove za dalju proceduru, odnosno da li je poslat u odgovarajućoj formi i od od ovlašćenog predlagača. Uz izveštaj o tome predlog se, prema njegovim rečima, dalje šalje predsedniku Narodne skupštine na dalji postupak.\nNa pitanje hoće li Odbor doneti odluku o pokretanju postupka za izmenu Ustava, on odgovara da Skupština u plenumu donosi odluku da li će prihvatiti predlog sa dvotrećinskom većinom.\nO tome šta će se dogoditi u petak posle šest i po meseci od kako je Vlada parlamentu dostavila „ustavne amandmane“, zamenica predsednika Odbora za ustavna pitanja i opoziciona poslanica demokrata Gordana Čomić, za naš list kaže da „ne postoje nikakvi amandmani u proceduri“.\n– Odbor za ustavna pitanja i zakonodavstvo odlučuje samo o tome da li će predložiti skupštini da pokrene postupak za promenu Ustava, na osnovu člana 203 Ustava Srbije – navodi ona. Na konstataciju da se dakle može očekivati odluka Odbora o pokretanju postupka za promenu Ustava, ona odgovara da ne zna šta će se desiti u petak.\n– Može biti samo informacija, može biti predloga o organizaciji javnih slušanja, može biti formalnih konsultacija s Vladom, ishod sednice u petak nije propisan ovim sazivom – navodi ona.\nDragana Boljević, predsednica Društva sudija Srbije, uoči zakazane sednice, za Danas kaže da se u Društvu nadaju da će za razliku od dosadašnjeg, postupak promene Ustava pred Narodnom skupštinom biti transparentniji, i da će u njega nadležni odbor uključiti pre svih eminentne profesore ustavnog prava, jer su oni do sada bili isključeni iz toga. Boljević ističe da je Ustav najvažniji pravni akt države čije formulisanje zahteva visoku stručnost, ali i najširu javnu debatu.\nDruštvo sudija Srbije je juče članovima Odbora za ustavna pitanja i zakonodavstvo, predsednici Skupštine, predsednicima poslaničkih grupa i samostalnim poslanicima uputilo dopis sa proceduralnim predlozima u kojima se navodi da je neophodno da Odbor za ustavna pitanja i zakonodavstvo, prilikom donošenja odluke o pristupanju promeni Ustava, pođe od Akcionog plana za poglavlje 23 i cilja zbog kog se pristupa promeni, a to je depolitizacija pravosuđa i u tom cilju formira radnu grupu za izradu akta o promeni Ustava, koja u svom radu može da pođe od nacrta amandmana koje je sastavilo Ministarstvo pravde a Vlada usvojila.\nKako se navodi, trebalo bi i predlog akta o promeni Ustava, zajedno sa nacrtom Ustavnog zakona, poslati i Venecijanskoj komisiji Saveta Evrope, pre nego što bude usvojen u Narodnoj skupštini, i tek nakon što prispe zajedničko mišljenje Venecijanske komisije i Konsultativnog veća evropskih sudija, radna grupa bi trebalo da uputi predlog akta o promeni Ustava Odboru za ustavna pitanja i zakonodavstvo radi rasprave i usvajanja, koji bi ga zatim uputio Narodnoj skupštini radi usvajanja.\nVlada i stručna javnost različito o predlozima\nVlada je krajem novembra, kada je parlamentu poslala predloge za izmenu Ustava navela da promene ustavnih odredbi imaju za cilj poboljšanje efikasnosti sudstva, ojačavanje nezavisnosti i integritet sudija. Međutim, stručna javnost nije se složila sa takvom ocenom i očekuje da Skupština organizuje široku raspravu u kojoj će učestvovati stručnjaci kako bi se predlog Vlade poboljšao.\nizmena, poglavlje 23, ustav republike srbijeBeograd\nDrugari, da li je ovo ona ista borba?\nIzveštaj demokrata: Tramp zloupotrebio položaj


Tanjug 23. maja 2019. 14:04\nBEOGRAD – Iako je Srbija u poslednje vreme dosta uradila na razvoju digitalne ekonomije i infrastrukture, u mnogim aspektima tog procesa zaostaje za razvijenijim zemljama, a najveći posao koji sleduje u narednom periodu je uvođenje digitalnih procesa u sektor malih i srednjih preduzeća kako bi se doprinelo jačanju konkurentnosti i boljim proizvodima i uslugama, rečeno je danas na Pantheon konferenciji „Digitalizacija 2019 u praksi “ u Beogradu.\nDirektor Kancelarije za informacione tehnologije i elektronsku upravu Mihailo Jovanović rekao je da je Vlada Srbije u fokus stavila digitalizaciju i da transformacija javne uprave u modernu upravu podrazumeva, između ostalog, razvoj usluga za privredu i građane, reforme, razvoj IKT sektora, razvoj infrastrukture…\nGovoreći o uslugama koje su uvedene za građane, on je podsetio da je do sada zahvaljujući informacionom sistemu „Bebo, dobrodošla na svet“ prijavljeno 160.000 beba.\nTakođe je podsetio i na ostale servise koji su u upotrebi- e-katastar, e- recept, e- Zup…\n„Cilj je da građanima olakšamo život, pojednostavimo završavanje svakodnevnih obaveza za koje su ranije gubili dosta vremena odlazeći na šaltere“, rekao je Jovanović.\nTakođe je najavio da je plan da do kraja leta bude doneta „revolucionarna“ odluka da se ubuduće ne ide u MUP po vozačku dozvolu, već da se to obavlja preko interneta i da vozačka potom stigne poštom na kućnu adresu, kao i da se to omogući u narednom periodu i za ličnu kartu i pasoš.\nProfesor Ekonomskog fakulteta Đorđe Mitrović rekao je da je Srbija dosta postigla i uradila kada je u pitanju razvoj digitalne ekonomije i infrastrukture, ali da suštinski to ide dosta sporije nego u razvijenim zemljama, naročito u zemljama EU, i da samim tim u mnogima aspektima digitalne ekonomije Srbija kaska za njima.\n„Dosta sporije ulažemo u IT, pa samim tim su i sporije promene“, rekao je Mitrović.\nOn je kao primer naveo podatak da u Srbiiji 28 odsto stanovništva ne koristi računar, dok je u EU taj procenat sveden na ispod 10 odsto.\n„Trenutna ulaganja u investicije i IKT opremu su svega oko 80 evra po glavi stanovnika, a u EU to iznosi i 800 evra. Svi ti pokazatelji govore da nemamo dovoljno visoke stope rasta u ovom sektoru“, rekao je Mitrović.\nOn je naveo i da se u bankarskom sektoru koriste različite aplikacije, ali da je broj korisnika internet bankarstva i dalje mali u odnosu na evropski prosek.\nDirektor Centra za digitalnu transformaciju Predrag Nikolić rekao je da problem vidi u tome što više od 60 odsto predzeća nema nikakav plan za digitalizaciju.\n„Ostalih 45 odsto imaju neki plan, ali se on u 90 odsto slučajeva svodi na softver, hardver i komunikaciju putem mejla“, kaže Nikolić.\nOn je istakao da je vrlo važno da preduzceha razumeju koliko je digitalna transformacija važna, jer sve to utiče na konkuretnost, a nepostojanje konkurentnosti utiče na kvalitet proizvoda i usluga.\nNikolić je dodao da Centar za digitalnu transformaciju formira mrežu sertfikovanih konsultatanata za digitalnu transformaciju i da jedan broj njih već odlazi u predzeća gde ih upoznaje sa svime što je važno da urade kako bi unapredili procese i primene nove trendove u poslovanju kako postizali još bolje rezultate.\nTakođe nastoje da im pomognu prilikom izrade digitalne Strategije kao dokumenta.\nOn je rekao da će taj centar pružiti i finansijsku pomoć za implementaciju rešenja, a kompanije će za to moći da se prijave na poziv koji će biti objavljen između 10. i 17. juna.\nDirektor inicijative Digitalna Srbija Nebojša Đurđević rekao je da je u sektoru MSP preostalo dosta posla jer kod njih ne postoji dovoljan stepen korsisćenja digitalnih tehnologija za transformaciju poslovnih modela i poslovanja.\n„Nije je cilj ne samo da hvatamo korak sa svetom već i da budemo konkurentni i u osvajanju novih tražista. Tu zaostajemo i nismo dovoljno uradili, a to je ključ“, rekao je Đurđević.\nOn je nveo da nedostaje saradnja akademske i istraživačke zajednice i privrede kako bi se inovacije primenjivale, a takođe i startap kompanije odakle bi ta rešenja mogla da krenu.\nDirektor Sektora za razvoj usluga za poslovne korisnike „Telekoma Srbija“ Borko Crnogorac rekao je da je važno da se u ovoj oblasti prate promene, kao i da je neophodna edukacija.\n„To podrazumeva, slikovito rečeno, da se zasuku rukavi i marljivo radi“, rekao je Crnogorac.\nDirektorka Datalab SR i PANTHEON konsultantkinja Nena Lukić takođe se složila da je važno uložiti veliki trud da se prate ovakvi procesi, i dodala da je najveća greška to što se očekuje da će softver sve da uradi sam.\nSvako mora da uloži napor u tom procesu, istakla je Lukićeva na konferenciji organizovanoj u hotelu Radišon Collection u Beogradu.


Veštačka trava - Najbolji kvalitet - Projektovanje i instalacija - Hettrik Sport\nVEŠTAČKA TRAVA ITALIJANSKI PROIZVOĐAČ\nVeštačka trava koju vam dostavljamo i postavljamo proizvod je italijanskog, FIFA preferisanog proizvođača “Limonta Sport” čiji smo i ekskluzivni zastupnici za region.\nOvaj renomirani proizvođač prepoznat je u svetu od vodećih fudbalskih organizacija i klubova kao po0uzdan partner. Poverenje koje je zadobio rezultiralo je i ogleda de u milionima kvadrata veštačke trave instlirane na fudbalskim terenima širom sveta.\nMi ka o partner “Limonta Sport” za ovaj region nudimo Vam usluge dostave veštačke trave, svih ugradnih elemenata i instalciju veštačke trave.\nVeštačka trava MAX S – karakteristike\nMAX S je proizvod visokih performansi kompanije Limonta Sport. Rezultat je istraživanja i razvoja koji se sprovode u ime inovacija, tehnologije i dizajna. Cilj ovog istraživanja bio je da se stvori površina za igru sa istim karakteristikama prirodne trave.\nPoslednja generacija trave MAX S zahvaljujući svom jedinstvenom filanmentu sa dvostrukim S, u dve nijanse zelene boje i ojačanjem, obezbeđuje povećanu apsorpciju, sprečava od habanja trave, omogućava da se vlasi trave brže vrate u prvobitan položaj.\nVeštačka trava MAX S je naša preporuka ukoliko potrebe Vašeg kluba zahtevaju teren sa veštačkom travom.\nBudite slobodni da nas kontaktirate i rešite sve nedoumice vezane za kvalitet, cenu i rok isporuke i instalacije.


Uredba o ostvarivanju prava fizičkog lica - kupca dobara, odnosno korisnika usluga u sprovođenju Zakona o fiskalnim kasama - Poreski Savetnik\nZakon o fiskalnim kasama > \nNa osnovu člana 41. stav 2. Zakona o fiskalnim kasama ("Službeni glasnik RS", broj 135/04), Vlada Republike Srbije donosi\n"Sl. glasnik RS", br. 15/2005\nOvom uredbom bliže se uređuje ostvarivanje prava fizičkog lica - kupca dobara, odnosno korisnika usluga (u daljem tekstu: kupac) u sprovođenju Zakona o fiskalnim kasama ("Službeni glasnik RS", broj 135/2004 - u daljem tekstu: Zakon) na refundaciju dela poreza na dodatu vrednost (u daljem tekstu: PDV) iskazanog u fiskalnom isečku za kupljena dobra, odnosno pružene usluge koje se evidentiraju preko fiskalne kase.\nMinistarstvo finansija će na osnovu dobijenih podataka izdati nalog Poreskoj upravi da izvrši kontrolu pravnog lica, odnosno preduzetnika, za koga su dobijeni podaci iz člana 2 ove uredbe.\nPoreska uprava će na osnovu ovlašćenja iz Zakona izvršiti kontrolu pravnog lica, odnosno preduzetnika i ukoliko utvrdi da su dobijeni podaci iz člana 2 ove uredbe tačni, tom pravnom licu, odnosno preduzetniku izreći će meru u skladu sa Zakonom.\nFizičkom licu - kupcu, koji je prvi dostavio podatke iz člana 2 ove uredbe, a ostavio je lične podatke, u slučaju da su ispunjeni uslovi iz člana 3 stava 2 ove uredbe, pripada naknada u iznosu od 500 dinara.\nOdluku o dodeli naknade iz stava 1 ovog člana donosi ministar nadležan za poslove finansija.


"Cena kvadrata je u proseku porasla svuda u Srbiji i za poslednjih godinu dana veća je za minimalno 20 odsto. Pretraživanje kategorije Prodaja stanova na našem sajtu samo u oktobru beleži značajan trend rasta, više od 70 odsto. Logično je da cene ne padaju dokle god je tražnja veća od ponude, a ponuda jeste smanjena i to pre svega polovnih stanova", kaže za "Blic Biznis" produkt menadžer sajta Nekretnine.rs.\n"To naravno otežava kako vlasnicima tih stanova, tako i agencijama za posredovanje nekretninama jer ne mogu da povećaju ponudu polovnih stanova za prometovanje. Zainteresovani kupci stanova, zbog male ponude starogradnje preusmereni su u takvoj situaciji više na kupovinu novih stanova, pa tako novogradnja ima konstantnu potražnju i stanovi se prodaju još u procesu izgradnje", objašnjava Pešić.\n"I dalje na tržištu Beograda ima mnogo više kupaca nego prodavaca, tako da će cene verovatno još da rastu. Da bi krenule da padaju moralo bi da se ili prekine ovoliko doseljavanje ili da se izgradi mnogo više stanova, i to pre svega neke srednje klase. Beogradu tim povodom nedostaju ozbiljne investicije", kaže vlasnik te agencije Dušan Mirkulovski.\n"Naša dijaspora dosta kupuje ovde stanove jer često tamo gde žive i rade nemaju uslove da kupe stan za nekih 300 ili 400 hiljada, pa onda taj novac ulože u nekretnine ovde u Srbiji, a za te pare se ovde može kupiti veoma dobar stan", kaže Mirkulovski.\n"Ukupan promet u trećem kvartalu jeste pao za nekih 15 odsto, ali mislim da ozbiljni prodavci i kupci i dalje vrlo aktivno ulaze u proces. Banke, s druge strane, daju jaku podršku da se tražnja održi, sobzirom na to da imaju agresivne kampanje za primamljive stambene kredite. Sve agencije koje su imale dobar poslovni temelj i koje su uspele brzo da se prilagode tržištu, nemaju pad u prometu", ocenjuje Mitić.\n"Očekujem blagi pad cena u drugom kvartalu 2021., naravno dosta će zavisiti od pravca razvoja pandemije i sposobnosti svake pojedinačne privrede da se brzo oporavi", smatra Mitić.


U mejlu zaposlenima, izvršni direktor Gugla Sundar Pičaj rekao je da će se ta politika primenjivati u Sjedinjenim Državama u narednim nedeljama, a u drugim regionima u narednim mesecima kako će vakcine postati sve dostupnije.\nGoogle i Facebook će tražiti od svojih zaposlenih da se vakcinišu protiv korona virusa prije nego što se vrate u kancelarije, saopštila su dva tehnološka giganta. U svom blogu izvršni direktor Googlea Sundar Pichai je naveo da će obavezna vakcinacija važiti za kancelarije u SAD ...\nGugl i Fejsbuk će tražiti od svojih zaposlenih da se vakcinišu protiv korona virusa pre nego što se vrate u kancelarije, saopštila su danas dva tehnološka giganta. U svom blogu izvršni direktor Gugla Sundar Pičaj je naveo da će obavezna vakcinacija važiti za kancelarije u SAD ...\nKako ćemo primeniti ovu politiku, zavisiće od lokalnih uslova i pravila. Imaćemo proces za one koji ne mogu da budu vakcinisani iz medicinskih razloga ili nekih drugih, i procenjivaćemo naš pristup u drugim regionima kako se situacija bude odvijala Gugl i Fejsbuk će tražiti od ...\nU svom blogu izvršni direktor Gugla Sundar Pičaj je naveo da će obavezna vakcinacija važiti za kancelarije u SAD narednih nedelja i možda će biti neophodna i na drugim lokacijama, preneo je sajt npr.com (Nacionalni javni radio), a vest je potvrdio i NBC.\nVAŠINGTON - „Gugl” i „Fejsbuk” će tražiti od svojih zaposlenih da se vakcinišu protiv koronavirusa pre nego što se vrate u kancelarije, saopštila su u sredu dva tehnološka giganta. U svom blogu izvršni direktor Gugla Sundar Pičaj je naveo da će obavezna vakcinacija važiti za ...


IZ SVJETSKOG PROGRAMA ZA HRANU UPOZORAVAJU: Korona će se zaboraviti, stiže nam GLAD BIBLIJSKIH RAZMJERA - Volim Podgoricu\nPočetna/NOVOSTI/Društvo/IZ SVJETSKOG PROGRAMA ZA HRANU UPOZORAVAJU: Korona će se zaboraviti, stiže nam GLAD BIBLIJSKIH RAZMJERA\nIZ SVJETSKOG PROGRAMA ZA HRANU UPOZORAVAJU: Korona će se zaboraviti, stiže nam GLAD BIBLIJSKIH RAZMJERA\nBizli je podsjetio na svoje upozorenje Savjetu bezbjednosti UN u aprilu da se svijet pored suočavanja s pandemijom koronavirusa nalazi "na ivici pandemije gladi" koja bi mogla dovesti do "gladi biblijskih razmjera" u roku od nekoliko mjeseci ako se odmah nešto ne preuzme\nAdmin Send an email 15. Novembra 2020.\nŠef Svjetskog programa za hranu Dejvid Bizli rekao je da je Nobelova nagrada za mir tu agenciju UN dovela u centar pažnje i omogućila joj da upozori svjetske lidere da će naredna godina biti gora od 2020. i da će bez milijardi dolara “u 2021. doći do gladi biblijskih proporcija”.\nDVA NENADA DOBITNICI NOBELOVE NAGRADE: Crnogorac i Srbin u humanitarnima akcijama širom planete (VIDEO)\nBizli je za Asošiejted pres rekao da je norveški Nobelov komitet uzeo u obzir svakodnevni rad njegove agencije u područjima sukoba, prirodnih katastrofa i izbegličkih kampova, pri čemu zaposleni često rizikuju živote da bi nahranili milione gladnih ljudi, ali da je postojala želja da se pošalje “poruka svijetu da postaje sve gore i da najteži posao tek slijedi”.\n“To se desilo u pravom trenutku jer smo se borili da se naš glas čuje”, rekao je Bizli o nagradi dodijeljenoj prošlog mjeseca, dodajući da su vijestima dominirali američki izbori i pandemija koronavirusa i da je bilo teško skrenuti globalnu pažnju na “farsu koja se dešava širom svijeta”.\nBizli je podsjetio na svoje upozorenje Savjetu bezbjednosti UN u aprilu da se svijet pored suočavanja s pandemijom koronavirusa nalazi “na ivici pandemije gladi” koja bi mogla dovesti do “gladi biblijskih razmjera” u roku od nekoliko mjeseci ako se odmah nešto ne preuzme.\n“To smo uspjeli da izbjegnemo u 2020 (…) jer su svjetski lideri odgovorili novcem, paketima pomoći, odlaganjem otplate dugova”, naveo je Bizli.\nPrema njegovim riječima, novac koji je bio na raspolaganju 2020. neće biti na raspolaganju u 2021, te je zato iskoristio Nobelovu nagradu da bi razgovarao s liderima, što onlajn što lično, i parlamentima ne bi li im skrenuo pažnju na “tragediju” i “krize koje će biti nevjerovatne u narednih 12 do 18 mjeseci”.\n“Svi žele da se sastanu s dobitnikom Nobelove nagrade za mir”, rekao je Bizli i dodao da sada sastanci s liderima umjesto 15 minuta traju 45 minuta.\nglad koronavirus svjetski program za hranu\nNOVE MJERE: Na koga se NE ODNOSI zabrana međugradskog kretanja\nDistribucija vakcine protiv korone u Evropi krajem januara


CRTA :новембар 2018 - CRTA\nZbog vođenja funkcionerske kampanje tokom beogradskih izbora, Agencija za borbu protiv korupcije izrekla je meru upozorenja Andreji Mladenoviću koji je tada iskoristio funkciju zamenika gradonačelnika za promociju izborne liste na kojoj je bio kandidat. Agencija je i nadležnom Prekršajnom sudu u Mladenovcu uputila zahtev za pokretanje prekršajnog postupka protiv Andreje Mladenovića.\nAgencija je pokrenula postupak na osnovu prijave organizacije Crta. Od ukupno 26 prijava funkcionerske kampanje i zloupotrebe javnih resursa koje je tokom izbornih procesa 2017. i 2018. godine podnela Crta, ovo je prvi put da je Agencija za borbu protiv korupcije pokrenula postupak i izrekla meru nekom funkcioneru.\n“Iako su beogradski izbori odavno završeni i odluka Agencije zakasnela, ona je ipak važno upozorenje za sve javne funkcionere, da ne smeju tu funkciju zloupotrebljavati za stranačku promociju tokom izborne kampanje. Pozdravljamo odluku Agencije, ali i pozivamo da ubuduće pravovremeno pokreće postupke i izriče mere u toku samog izbornog ciklusa i time zaštiti interes javnosti”, ocenio je Raša Nedeljkov, programski direktor Crte.\nObilazeći radove na rekonstrukciji muzeja u Mladenovcu 12. februara 2018. godine, Andreja Mladenović nije istakao, a na šta je po zakonu obavezan, da li stavove iznosi u svojstvu zamenika gradonačelnika ili izborne liste na kojoj je kandidat. Zakon o Agenciji za borbu protiv korupcije izričito zabranjuje funkcioneru da koristi javne resurse i skupove na kojima učestvuje, kao i susrete koje ima u svojstvu funkcionera, za promociju političkih subjekata. Za ovu povredu Zakona predviđena je i mogućnost novčane kazne od 50 do 150 hiljada dinara, uz mogućnost izricanja zabrane vršenja određenih poslova u trajanju do jedne godine.\nInače, funkcionerska kampanja je postala jedno od glavnih obeležja izbornih kampanja. Po nivou uloženih resursa, medijske pažnje nacionalnih medija i angažovanja republičkih funkcionera u kampanji, beogradski izbori su se mogli porediti sa onim na nacionalnom nivou. Crta je ranije ocenila da je u kampanji za beogradske izbore zabeležen porast slučajeva zloupotrebe javnih funkcija i javnih resursa.\nZato je Crta predlagala izmene Zakona o Agenciji za borbu protiv korupcije tako da svim državnim funkcionerima bude zabranjeno da tokom trajanja izborne kampanje učestvuju na javnim okupljanjima povodom započinjanja izgradnje ili puštanja u upotrebu objekata koji su izgrađeni sredstvima iz budžeta ili javnih fondova.\nKompletan izveštaj o kvalitetu izbornog procesa za Beogradske izbore 2018. godine možete pogledati ovde.\nIzbori već godinama unazad predstavljaju jedini vid učešća u demokratskim procesima za koji se opredeljuje i koji praktikuje većina građana Srbije1, dok se vlast “istinski” trudi da im tu mogućnost što češće priredi. Tako su izbori u proteklih pet godina postali skoro svakodnevna pojava. Na birališta se, na republičkom i na lokalnom nivou, izlazilo čak pet puta.\nKako nam decembar veoma brzo stiže, može se reći da se i sezona izbora približava. Ako se pitate u kakvoj vezi su izbori i decembar, otkrićemo vam. U oktobru ove godine, raspisani su izbori za odbornike skupština opština Lučani, Kladovo, Kula i Doljevac. Izborni dan će se održati 16.decembra. Nekako smo već navikli da sa prvim snegom ubacujemo listiće u glasačke kutije. Ova tradicija potiče još iz davne 1990.godine, kada su u decembru održani izbori za predsednika i narodne poslanike republike Srbije. Od tada, izbori se često održavaju u jesenje-zimskom periodu, počevši najranije od septembra pa sve do februara. Ukupno je održano 15 izbora u ovom periodu, čak 9 u decembru, a 5 u januaru. Tako se i ove godine nastavlja ovaj običaj. Pogledajte celokupni pregled održavanja izbora u sledećoj tabeli:\n1. Izbori za predsednika republike Srbije 9.decembar 1990.godine\n2. Izbori za predsednika republike Srbije 20.decembar 1992.godine\n3. Izbori za predsednika republike Srbije 21.septembar i 5.oktobar 1997.godine\n4. Izbori za predsednika republike Srbije 7. i 21. decembar 1997.godine\n5. Izbori za predsednika republike Srbije 29.septembar i 13.oktobar 2002.godine\n6. Izbori za predsednika republike Srbije 8.decembar 2002.godine\n7. Izbori za predsednika republike Srbije 16.novembar 2003.godine\n8. Izbori za predsednika republike Srbije 13. i 27.jun 2004.godine\n9. Izbori za predsednika republike Srbije 20.januar i 3.februar 2008.godine\n10. Izbori za predsednika republike Srbije 6. i 20.maj 2012.godine\n11. Izbori za predsednika republike Srbije 2.april 2017.godine\n12. Izbori za narodne poslanike 9. i 23.decembar 1990.godine\n13. Izbori za narodne poslanike 20. i 27.decembar 1992.godine;\n14. Izbori za narodne poslanike 19. i 26.decembar 1993.godine;\n15. Izbori za narodne poslanike 21, 28.septembar i 5.oktobar 1997.godine\n16. Izbori za narodne poslanike 23. decembar 2000.godine i 10. januar 2001. godine\n17. Izbori za narodne poslanike 28. decembar 2003.godine\n18. Izbori za narodne poslanike 21. januar i 8.februar 2007.godine\n19. Izbori za narodne poslanike 11.maj 2008.godine\n20. Izbori za narodne poslanike 6.maj 2012.godine\n21. Izbori za narodne poslanike 16. i 23.mart 2014.godine\n22. Izbori za narodne poslanike 24.april 2016.godine\nIstinomer je organizovao Istinomer forum „Građani imaju moć-Put od aktivnih građana do uspešnih građanskih inicijativa“ u četvrtak u KC Grad u Beogradu.\nDiskutovalo se o ulozi građanskih inicijativa u kontekstu formulisanja i odlučivanja u urbanim planiranju, zatim o razlogu zašto građani nisu u većoj meri uključeni u ovakvim inicijativama, kakav je odnos vlasti prema aktivnim građanima i građanskim inicijativama, kao i da li građani prepoznaju urbanističke inicijative kao bitne i da li je umrežavanje i povezivanje inicijativa moguće?\n1-Zoran Bukvić – predstavnik inicijative “Savski nasip”\n2-Marko Živković – predstavnik udruženja “Pešaci nisu maratonci“\n3-Biljana Savić – predstavnica inicijative „Naselje Stepa Stepanović“\nViše o forumu možete pogledati ovde, a snimak celokupne diskustije pogledajte ovde.


MINISTARKA PRIVREDE NAJAVILA: Biće pomoći za celokupnu privredu, odlučivaćemo po prioritetima\nIzvor: SrbijaDanas.com, 03.Dec.2020, 15:32\nMinistarka ocenjuje i da je Srbija jedna od retkih zemalja koje su uspele da sačuvaju radna mesta i da pomognu privrednim subjektima da ostanu likvidni u vreme pandemije.\nOna je navela da se nastavlja podrška ka velikim >> Pročitaj celu vest na sajtu SrbijaDanas.com << investicijama, razvoju preduzetništva i unapređenju poslovne infrastrukture.\n- Ne smemo zaboraviti da borba protiv kovida-19 i dalje traje, i da pored borbe za svaki ljudski život i za suzbijanje zaraze, moramo da vodimo računa i o ekonomiji - naglasila je ministarka privrede.\n- Morali smo jednu stavku da stavimo u budžet kako bismo mogli da pomognemo svim tim malim privatnim preduzećima i preduzetnicima. Za tu pomoć je izdvojeno preko 160 milijardi dinara - objašnjava Atanasković.\nOna je dodala da će paket pomoći pokriti celokupnu privredu, a ne samo najugroženije sektore.\nBlic: "PAKET POMOĆI POKRIĆE CELOKUPNU PRIVREDU" Atanasković : Odlučivaćemo po prioritetima kako budu stizale prijave\nB92: Pomoć države i sledeće godine: Pokriće celokupnu privredu, ne samo najugroženije sektore


Fauči: Vakcinacija starije dece mogla bi da počne krajem proleća\nDr Entoni Fauči, direktor Nacionalnog instituta za alergije i zarazne bolesti u SAD, rekao je da se nada da će biti podataka koji će podržati vakcinaciju protiv koronavirusa za stariju decu krajem proleća ili početkom leta.\nN1 Beograd, CNN\n„Nadam se da ćemo imati podatke koji će podržati pokretanje imunizacije za decu, počev od starije dece uzrasta između 12 i 17 godina, krajem proleća ili početkom leta. Napredovaćemo i ka mlađim starosnim grupama pošto imamo više podataka. Ovo će pomoći u smanjenju prenosa virusa“, objavio je Fauči.\nNa pitanje da li je sigurno da deca mogu da nastave sa normalnim životom ako su svi odrasli vakcinisani, a deca nisu, Fauči je rekao da je „situacija u vašoj zajednici ključni faktor, od toga zavisi sve“ i dodao:\n„Ako je nivo virusa u zajednici visok, svi treba da preduzmu korake kao što su nošenje maski i fizičko distanciranje“.\nAntonijević i Radomirović: Vakcinisani sa lakšom kliničkom slikom, 80 odsto hospitalizovanih nevakcinisano\nUpravnica Kliničko bolničkog centra u Kosovskoj Mitrovici, specijalista infektolog dr Danica Radomirović i lekar zavoda za javno zdravlje, epidemiolog dr Aleksandar Antonijević za program Radio Kosovske Mitrovice govorili su o najnovijim epidemiološkim podacima, toku vakcinacije, i razlikama u kliničkoj slici između obolelih vakcinisanih i nevakcinisanih, a kojih je u ovom trenutku oko 80 odsto na bolničkom lečenju u odnosu na vakcinisane.\nGračanica: Na kovid pozitivne još četiri osobe\nNa teritoriji opštine Gračanica u poslednja 24 sata koronavrisu je potvrđen kod još četiri osobe, saopšteno je iz ove lokalne samouprave.\nU Srbiji još 7.664 nova slučaja koronavirusa\nPrema najnovijim podacima, u centralnoj Srbiji je od posledica kovida-19 preminulo 57 pacijenata, pa je ukupan broj žrtava povećan na 9.214, objavljeno je na sajtu Ministarstva zdravlja covid19.rs.


Licencirano obezbeđenje od danas deo kontrole karata u javnom prevozu - Beograd - Dnevni list Danas\nPočetna » Beograd » Licencirano obezbeđenje od danas deo kontrole karata u javnom prevozu\nLicencirano obezbeđenje od danas deo kontrole karata u javnom prevozu\nKompanija „Kentkart Southest Europe“ DOO od danas počinje kontrolu karata u javnom gradskom prevozu, uz povećan broj kontrolora u čijim timovima će biti i licencirano obezbeđenje, saopšteno je iz te kompanije.\nStranka slobode i pravde ocenila je to primenom sile nad građanima.\n„Nakon zaključenja ugovora za naplatu i kontrolu karata putnika u vozilima javnog prevoza u Beogradu, a u cilju unapređenja poslovanja, naša kompanija Kentkart SEE DOO potpisala je ugovor sa kompanijom Profi Team Plus DOO iz Beograda. Do 30 licenciranih radnika obezbeđenja ove kompanije će biti raspoređeno na terenu zajedno sa kontrolorima kompanije Kentkart. Njihov primarni zadatak će biti preventivno delovanje u smislu izbegavanja sukoba u poslovima kontrole karata – voznih isprava, kao i zaštite poslovanja kako kompanije Kentkart tako i poslovanja Grada Beograda“, navodi se u saopštenju.\nSSP: Grad hoće da primenjuje silu nad građanima\nStranka slobode i pravde (SSP) ocenila je danas kao „skandaloznu“ najavu da će uz kontrolore naplate karata u gradskom prevozu u Beogradu ubuduće biti i „licencirano obezbeđenje“.\nPredsednica beogradskog odbora SSP Mila Popović pitala je s kojim ciljem i kako će „licenciranim čuvarima“ biti dozvoljeno da „prate kontrolore i ‘rešavaju’ probleme“.\n„Ne samo da je Grad Beograd ponovo nepotrebno angažovao ‘Bus Plus’, odnosno njihovog osnivača za naplatu karata, iako su to mogli sami, već su dodatno rešili da nađu način da primenjuju silu nad Beograđanima“, navela je ona.\nUpitala je „da li gradske vlasti i njihov privatnik koji će u narednih 13 godina po ugovoru imati pravo na enorman profit, misle da mogu da prave neke paralelne odrede“.\ngradski prevozkontrola karataobezbedjenjeBeograd\n17 reagovanja na “Licencirano obezbeđenje od danas deo kontrole karata u javnom prevozu”\n01. jula 2021. u 15.00\nOpet nekome namaknut posao.\nPretpostavljam da je bilo hitno pa moze brz tendera\n01. jula 2021. u 15.12\nNiko osim komunalnog policajca, milicajca i policajca NE SME DA LEGITIMSE GRADJANE.\n01. jula 2021. u 15.36\nOčekuju nas brojni incidenti između građana i radnika obezbeđenja.


Na kraju mračne godine po pitanju položaja i prava žena u Srbiji, razgovaramo sa Zoranom Mihajlović, predsednicom Koordinacionog tela za rodnu ravnopravnost.\n17 Decembar 2017, 2:03pm\nPotpredsednica Vlade Srbije i ministarka infrastrukture Zorana Mihajlović jedna je od političarki u Srbiji koja je zasad najglasnija kada su u pitanju prava žena i rodna ravnopravnost. Dobitnica je nagrade za aktivizam Ambasade SAD upravo na polju rodne ravnopravnosti.\nNa čelu je Koordinacionog tela za rodnu ravnopravnost i često je bila napadana kada god bi stala u odbranu ženskih prava.\n- Najveće dostignuće je što smo konačno počeli da govorimo o pravima žena i rodnoj ravnopravnosti. O tome se u poslednje dve godine mnogo više govori i mislim da to jeste uspeh, kaže za VICE ministarka Mihajlović.\nGovoreći o, kako kaže, ozbiljnom problemu porodičnog i partnerskog nasilja navodi da brojke jesu alarmante. Ove godine je 25 žena ubijeno u porodičnom nasilju.\n- Deset žena koje su ubijene su ranije prijavljivale nasilje. Dakle, nama je potreban što pre registar nasilnika - kaže ministarka Mihajlović.\nOsvrćući se na odgovornost nosioca javnih funkcija kada su u pitanju izjave o pravima i položaju žena u Srbiji, ona poziva i na dijalog sa Srpskom pravoslavnom crkvom, odakle su stizale imperativne poruke prema kojima bi žene u Srbiji morala da rađaju.\n- Žena je vlasnik svog tela i njeno neprikosneveno pravo je da odluči da li će rađati. Sa druge strane statistika o tome koliko će nas biti jeste porazna, prema nekim podacima biće nas 5,5 miliona manje do 2025. Ali to ne znači da treba da proglašavamo podobodnim ili nepodobnim bilo koga u ovom društvu u zavisnosti od toga da li će roditi dete ili ne, kaže Mihajlović.\nO suzbijanju nasilja nad ženama, boljima uslovima za rađanje, poboljšanju položaja žena u lokalnim samoupravama, kao i o tome šta žene u Srbiji mogu da očekuju u 2018. godini sa Zoranom Mihajlović razgovara Magda Janjić, urednica VICE Srbija.\nTagged:rodna ravnopravnost, vesti, nasilje u porodici, prava žena, Zorana Mihajlović, Intervju


Ove godine 62 takmičenja „Trofej Beograda” - Vesti : BGinfo - Beograd na dlanu - Sve o Beogradu\nTokom ove godine biće održano 62 takmičenja „Trofej Beograda” pod pokroviteljstvom gradskog Serektarijata za sport i omladinu, najavio je Dragan Ćirić, zadužen za organizaciju sportskih manifestacija u prestonici. On je naveo da „Trofej” obuhvata 59 sportskih disciplina u organizaciji Sportskog saveza Beograda, Saveza za sport i rekreaciju invalida glavnog grada, Sport invalida – slepi Beograda i Sportskog rekreativnog društva slepih „Napredak”, kao i Gradske organizacije gluvih.\nVećina takmičenja je, prema njegovim rečima, internacionalnog karaktera koja direktno doprinose afirmaciji Beograda i Srbije, kao i popularizaciju sporta u našoj zemlji.\nOn je istakao da je u ovoj godini održano takmičenje u skijanju, dok će posle Evropskog prvenstva u rvanju, koje se ovih dana održava u prestonici, biti održan (1. aprila) i „Trofej Beograda” u toj disciplini u organizaciji Sportskog društva „Radnički”.\n– Istog vikenda će u Ledenoj dvorani „Pionira” biti održano istoimeno takmičenje u klizanju, a narednog na Adi Ciganliji „Trofej Beograda” u ragbiju. Tokom aprila će na relaciji Ljig, Lazarevac, Barajevo, Sopot, Beograd biti organizovan „Trofej” u biciklizmu, dok će krajem istog meseca na obnovljenim bazenima SC „Tašmajdan” svoje veštine prezentovati skakači u vodu – naveo je Ćirić.\nU naredim mesecima će, kako je istakao, poštovaoci sporta imati priliku da uživaju u ekipnim, pojedinačnim, borilačkim, tradicionalnim ili manje popularnim disciplinama, koje će sportski savezi organizovati u ženskoj i muškoj konkurenciji, kao i za različite kategorije učesnika.\n„Trofej Beograda” je na osnovu analize programa sportskih manifestacija pokrenut u 2003. godini, kako bi se sa prepoznatiljivim identitetom organizovala takmičnja iz svih sportskih grana zastupljenih u prestonici, a sa ciljem dalje popularizacije i razvoja sporta u Beogradu.


Regrutacija kao vrh ledenog brega — prijavi se za meetup o data-driven pristupu HR-u u IT-u - startit\nRegrutacija kao vrh ledenog brega — prijavi se za meetup o data-driven pristupu HR-u u IT-u\nJedan od načina za nalaženje novih HR rešenja je data-driven pristup — pristup zasnovan na prikupljanju i analizi relevantnih podataka u okviru organizacije.\nVukašin Stojkov - 26. Maj, 2016.\nNarednog utorka, 31. maja, sa početkom u 18č u beogradskom Startit Centru, održaće se meetup namenjen HR profesionalcima u IT-u na kome ćemo od Sandra Prvulović čuti predavanje na temu “Regrutacija kao vrh ledenog brega“.\nOno što je HR-u IT industriji zajedničko je:\n1. Deficit IT kadrova kao globalna konstanta\n2. Trend da se povećanje složenosti IT regrutacije neće smanjivati već jačati iako ćemo ulagati napor\n3.Brend poslodavca je promenljiva i vrlo osetljiva i stalno posmatrana kategorija\n4.Potreba za iznalaženjem novih rešenja i svežih HR-IT akcija koje su globalno konkurentne\nJedan od načina za iznalaženje novih HR rešenja u kreiranju podsticajnog okuženja je data-driven pristup, odnosno pristup zasnovan na prikupljanju i analizi relevantnih podataka u okviru organizacije, o kojem će Sandra pričati na predavanju.\nSandra se već 10 godina bavi pitanjem regrutovanja u srpskom IT-u kroz svoju kompaniju Fenix HR, koja je na domaćem tržištu radila sa preko 50 IT kompanija.\nSadržaj predavanja je namenjen kako HR publici tako i osnivačima/direktorima IT kompanija. Prisustvo je besplatno, ali je zbog ograničenog broja mesta potrebno je da se prijavite koristeći ovu formu:


Zrenjaninci uživali na pristanu u sklopu kampanje "Begej nas povezuje" [50 FOTOGRAFIJA] | 23/05/2021 VOLIM ZRENJANIN\nZrenjaninci uživali na pristanu u sklopu kampanje „Begej nas povezuje“ [50 FOTOGRAFIJA]\nKategorija: Dešavanja u Zrenjaninu, Društvo, Turizam Zrenjanin, Vesti volim Zrenjanin\nNesvakidašnju scenu na Begeju priredila je grupa Zrenjaninaca, entuzijasta okupljenih oko inicijative „Begej nas povezuje“\nBEGEJ NAS POVEZUJE\nDve posade u drvenim kanuima veslale su Begejom do Kleka, odnosno čuvenog triangla i nazad. U jednom smeru to je tura od sedam kilometara za koju su, relativno utreniranim veslačima, potrebna dva sata i deset minuta u jednom smeru.\nKliknite ovde za 50 fotografija sa prelepog druženja na reci Begej\n„Ideja je da pokažemo kakvo blago imamo, a to je Begej. On je zapostavljen godinama, uz predrasude da je to zagađena reka od koje nema ništa“, kažu za portal zrenjaninski.com aktivisti inicijative „Begej nas povezuje“.\nSvetski trend je da se gradovi, odnosno stanovnici gradova koji imaju reku, njoj vraćaju.\n„Begej je lepa reka koja, naravno, zahteva da se oko nje još angažujemo kao zajednica, od vlasti pa do svakog pojedinca. Kad iz kanua pogledate ne samo reku, nego i njene obale, vidite prelepe slike divne i zaista nedirnute prirode“, poručuju iz inicijative „Begej nas povezuje“.\nIdeja je da se ovdašnji aktivisti povežu sa kajak i kanu klubovima u susednim gradovima, ali i regionu, kao i da okupe ljude koji se na reci relaksiraju, ekologe, bicikliste… Sve one koji vole reku i koji žele da na njoj provedu više vremena.\n„Pozivamo sve koji vole Begej da podrže inicijativu svojim predlozima ili nekim drugim vidom angažmana. Neka nas potraže na društvenim mrežama, neka se uključe, a ova veslačka tura do Kleka tek je početak našeg silaska na reku. Ovakvih akcija biće još, pa pozivamo sve koji vole Begej da nam se pridruže“, poručuju zrenjaninski aktivisti.


Ott Sistem – Prirodan ergonomski sistem za spavanje – AUREA\nPočetna Nominacije za 2019. godinu Ott Sistem – Prirodan ergonomski sistem za spavanje\nBy Aurea Nominacije za 2019. godinu 11/03/2019\nKompanija Ecovolve doo stvorila je prvi prirodni ergonomski sistem za spavanje u Srbiji. Ovaj sistem sastoji se od 3 glavne komponente: kreveta od punog drveta bez metalnih delova koji je nauljen prirodnim uljem, potpuno prirodne ergonomične podloge i 100% prirodnog dušeka.\nProjekat je nastao u saradnji sa francuskim partnerima sa kojima je napravljen brend Ott Sistem. Na nivou je najboljih prirodnih sistema za spavanje u vodećim zemljama kao što su Nemačka i Austrija. Trenutno se izvozi u Francusku, a prodaja na srpskom tržištu je krenula od decembra 2018. godine.\nUkoliko je Ott Sistem - Prirodan ergonomski sistem za spavanje Vaš favorit za investiciju godine ovde možete glasati.\nPrilikom kreiranja ovog sistema najpre je trebalo rešiti nekoliko problema.\nSistem prirodne ergonomične podloge je u srži rešenja Ott sistema. Podloga je napravljena od letvica od punog drveta jasena koje se postavljaju na gredice od 100% prirodnog lateksa.Gustina lateksa u gredicamai broj gredicaomogućavaju prilagođavanje podloge svakom pojedincu.Svaka gredica od lateksa je zaštićena sa prvom navlakom od organskog žerseja, a zatim spoljašnjom navlakom na kojoj su elastične trake kroz koje prolaze letvice. Sistem je dodatno prilagodljiv spavaču uz pomoć drvenog dodatka nazvanog Apsolutni Komfor Kit koji se može postaviti ispod gredica od lateksa.\nRazvoj prirodnog rešenja za spavanje nudi velike perspektive u Srbiji kao i u celom regionu. Prvo i najvažnije, postoji stvarna potreba za prirodnim i zdravim rešenjima za spavanje. Međutim, kako ponuda ne prati tražnju, kompanija Ecovolve ima šansu da prva izađe na tržište, na kome još uvek nema konkurentne ponude.


Učenicima i kadetima obezbedjen je besplatan komforan smeštaj, kvalitetna ishrana, vrhunska zdravstvena zaštita, udžbenici i moderna nastavna sredstva, sportski centri i tereni, multimedijalni kabineti, a sve u cilju što kvalitetnijeg obrazovanja.\nMinistarstvo odbrane: Veliko intresovanje za vojno školstvo\nZa mesto u Vojnoj akademiji, na Medicinskom fakultetu VMA, u Vojnoj gimnaziji i Srednjoj stručnoj vojnoj školi boriće se mnogi učenici završnih godina osnovnih i srednjih škola. Status učenika i kadeta vojnih škola steći će najbolji medju onima koji ispune zahteve selekcije.\nMinistarstvo ističe da napori koje državno rukovodstvo ulaže u poboljšanje životnog standarda pripadnika Vojske takodje nisu ostali neprimećeni medju mladima koji sada znaju da posao u uniformi više nije samo siguran, već i pristojno plaćen, uz jasnu perspektivu poboljšanja koje se beleži iz godine u godinu.\nU poslednjih nekoliko godina uložena su značajna sredstva u opremanje Vojske Srbije najsavremenijim naoružanjem. Budući oficiri i podoficiri komandovaće ljudima i koristiti sredstva po borbenim karakteristikama jednaka onima u najsnažnijim armijama sveta, a kojima, po mnogo čemu, nema premca u regionu, navedeno je u saopštenju Ministarstva odbrane Srbije.\nStefanović pozvao mlade da se prijave za upis u vojne škole: Časni vojnički poziv biraju ljudi koji bezrezervno vole svoju otadžbinu\nMinistarstvo odbrane najoštrije osudilo objavu SKANDALOZNE FOTKE IZ "ARENE", utvrđuje se identitet počinioca


Han: Otvaranje prvih poglavlja ove godine gotovo izvesno\nEvropski komesar nadležan za pristupne pregovore Johanes Han (Johannes Hahn) ocenio je da signali iz država članica govore u prilog skorog otvaranja prvih poglavlja u pregovorima Srbije sa EU i da će se lično založiti da to bude do kraja godine."Signali koji dolaze od predstavnika država članica EU, posebno reakcija Nemačke na dijalog Beograd-Priština, na šta su gledali kao na ključnu prepreku, ukazuju da je skori početak procesa pristupanja izvestan", rekao je Han u intervjuu za nemački EurAktiv.\nNaveo je da se "lično kao komesar nadležan za proširenje" obavezao da će "osigurati da države članice EU do kraja godine otvore prva pregovaračka poglavlja" i dodao da je to pitanje "kredibiliteta, ali i razmišljanja unapred, jer je Srbija ključni igrač u regionu".\nHan je rekao da je Srbija tokom protekle godine ostvarila primetan napredak i u reformama i u dijalogu za pomirenje u regionu.\n"Treba priznati i učešće srpskog premijera Vučića na komemoracijama u Srebrenici u julu, konstruktivnu saradnju Srbije sa Albanijom i najzad nedavni sporazum sa Kosovom o nekim ključnim pitanjima", rekao je on.\nGovoreći o ishodu nedavnog Samita Zapadnog Balkana u Beču, evropski komesar je ocenio da je postignut napredak dogovorom za finansiranje zajedničkih projekata uz podršku EU, što je dobro za privrede i stanovništvo tih zemalja, i dodao je da saradnja na projektima od obostranog interesa generalno gledano pomaže da se prevaziđu sukobi.\nOn je kao posebno značajnu istakao izjavu koju su potpisali lideri Zapadnog Balkana o tome da neće jedni drugima ometati napore za pristupanje i ocenio da bi tako nešto godinu dana ranije bilo na ivici nezamislivog.\nKada je reč o migracijama, Han je istakao da zemlje Zapadnog Balkana nisu problem, već "žrtva sopstvenog geografskog položaja" budući da se koriste kao tranzit.\nDodao je da regionu treba pomoć EU da bi se izborila sa ovim problemom, i da je EU i pružila pomoć.


Ohrabriti žene za učešće u mirovnim misijama\n“Veći postotak žena i u policiji i u vojsci značajno povećava njihovu profesionalnost i obezbjeđuje da su sve kategorije društva podjedanko zaštićene i uživaju ista prava, a sveukupni bezbjednosni aparat im pruža sve potrebne bezbjednosne usluge”, kazao je ministar bezbjednosti BiH Dragan Mektić na otvaranju okruglog stola o temi „Doprinos žena mirovnim misijama“ održanog u Sarajevu.\nCilj održavanja ovog Okruglog stola je motivisati i ohrabriti još veći odaziv žena, policijskih službenica i vojnikinja za učešće u mirovnim misijama, kao i razmjena dosadašnjih iskustava iz misija predstavnica policijskih struktura i Oružanih snaga BiH, te EUFOR-a.\nMinistar Mektić je istakao da se Ministarstvo bezbjednosti snažno zalaže za promociju i stvaranje pretpostavki za veće učešće žena u mirovnim misijama.\n“Ponosni smo i zadovoljni da imamo znatno veći procenat učešća policijskih službenica iz Bosne i Hercegovine u mirovnim misijama Ujedinjenih nacija nego što to imaju mnoge članice Evropske unije i NATO saveza, i nego što je prosjek UN-a”, kazao je Mektić dodajući da je to prepoznao i UN dodjelivši nagradu u 2012. godini za sveukupni doprinos u promociji ravnopravnosti polova u bezbjednosnom sektoru.\n“Zbog toga, koristitim priliku da apelujem i ohrabrim žene da se prijavljuju za učešće u mirovnim misijama. Ministarstvo bezbjednosti će vam zasigurno pružiti, sa svoje strane, svu neophodnu podršku i pomoć. Istovremeno, apelujem i podstičem menadžment agencija za provođenje zakona da omoguće, odnosno daju odobrenje za prijavljivanje i raspoređivanje žena u mirovne misije, istakao je Mektić.\nUz ministra Mektića uvodničari okruglog stola bili su i brigadni general Mirsad Ahmić, komandant EUFOR-a generalmajor Martin Dorfer te direktorica Agencije za ravnopravnost spolova BiH Samra Filipović-Hadžiabdić.\nOrganizatori okruglog stola bili su EUFOR, Ministarstvo odbrane i Ministarstvo sigurnosti BiH. Predstavnici ovih institucija, ali i drugih partnerskih organizacija, razmjenjivali su svoja iskustva o učešću, kao i o provođenju Rezolucije Vijeća sigurnost UN-a 1325, koja se odnosi na afirmaciju rodne jednakosti, poboljšanje statusa i veću zastupljenosti žena u institucijama i organizacijama odbrane i sigurnosti.


Strane vesti - Najnovije Vesti\nHome > Auto vesti > Strane vesti\nJoš jeftiniji model\nDa bi i inače povoljni ’logan’ približili kupcima skromnijih materijalnih mogućnosti, u Dačiji su formirali još jedan, dosad najjeftiniji paket opreme za ovaj automobil. Novi paket opreme nema ime pa se najskromnije opremljeni model jednostavno zove...\n300C iz Austrije\nChrysler je pokrenuo proizvodnju svog najpopularnijeg modela na evropskom tržištu. 300C se proizvodi u fabrici Magna Steyr u Austriji. Ova fabrika već dugi niz godina sarađuje sa DaimlerChryslerom i proizvodi G-klasu, Voyagera i...\nVW Touran 1,9 TDI srebrne metalik boje je stomilijoniti automobil koji je proizveden za marku Volkswagen od njenog osnivanja 1945. godine. Automobil je proizveden u Wolfsburgu, a VW je prvi europski proizvođač koji je dostigao toliku...\nNova oprema za škodu superb\nŠkodina luksuzna limuzina ’superb’ ne tržište stiže i sa novim paketom luksuzne opremepod nazivom ’biznis’. Tako ’biznis’ model ima automatski klima uređaj, upravljač i ručicu menjača prekrivene kožom, pripremu za mobilni telefon, cd radio, senzore za pomoć pri parkiranju i...\nKada kupac novog automobila donese odluku da kupi ’matiz’, ’kalos’, takumu’, nubiru’ ili ’evandu’, imaće automobil sa znakom ’ševrolet’, a ne, kao do sada, Daevu. Naime, zbog niza specifičnosti lokalnog tržišta, u GM Daevu Evropa doneli su odluku da se na određena...\nDolazi novi "Driveclub"\nPopularna video-igrica sprema svoj sledeći nastavak koji mnogo obećava a za sada smo dobili priliku da vidimo kako će sve to zapravo izgledati u novom...\nPet najpopularnijih polovnjaka u Evropi\nDomaće tržište polovnih automobila najčešće čine vozila starija od deset godina koja se prodaju za cenu do 3 000 evra. Situacija u bogatijim zemljama Evrope je nešto bolja. Eve pet polovnih automobila koji se najčešće traže na auto...\nNajznačajniji modeli u istoriji BMW-a\nNemački gigant jedan je od najpoznatijih i najpopularnijih automobilksih brendova na svetu. Njihova istorija jako je duga i puna uspeha. Evo modela koji su Bavarce načinili onim što jesu ...


Na proljeće izgradnja puta za Motike, u planu i nastavak Istočnog tranzita | BL Portal\n3. Januara 2019. 11:38\nBANJALUKA – Izgradnja nove saobraćajnice od Petrićevca do Motika, kao jedan od najvećih saobraćajnih projekata u ovoj godini, započeće na proljeće, odmah na otvaranju građevinske sezone, izjavio je Slaviša Sandić, načelnik Odjeljenja za saobraćaj i puteve.\nSandić je naglasio da vrijednost ovog projekta iznosi dva miliona KM i da se radi o prvoj fazi izgradnje ove saobraćajnice, u dužini od 1,2 kilometra, na potezu od tzv. Žutih zgrada na Petrićevcu do objekta „Pavlović tursa“ u Motikama. Prema njegovim riječima, projektom je predviđena potpuna i sveobuhvatna rekonstrukcije ove saobraćajnice, što, između ostalog, podrazumijeva i izgradnju kompletne komunalne infrastrukture.\n– Trenutno, u toku je rješavanje imovinsko-pravnih odnosa na ovoj dionici i sa prvim povoljnim vremenskim uslovima uvešćemo izvođača u posao – rekao je Sandić i dodao da će, istovremeno, početi i radovi na izgradnji centralne saobraćajnice kroz Šargovac – Šargovačke ulice.\nPrema njegovim riječima, u Šargovcu će biti rekonstruisano 900 metara saobraćajnice, a ujedno će biti i urađena i fekalna i oborinska kanalizacija. Vrijednost ove investicije iznosi 954.000 KM.\nIstovremeno, u ovoj godini slijedi i nastavak izgradnje Istočnog tranzita, od Krfske ulice do Ulice Gavrila Principa u Obilićevu, u vrijednosti 1,35 miliona KM. Ovaj projekt, od izuzetnog značaja za protok saobraćaja u gradu, biće realizovan u saradnji sa Putevima RS, a do kraja ovog mjeseca biće raspisana javna nabavka za izvođača radova na ovoj dionici.\nU Obilićevu će, takođe, u neposrednoj blizini ove dionice ove godine biti izgrađen trotoar na novoizgrađenom dijelu Istočnog tranzita, koji je pušten u saobraćaj prošle godine, a Grad će ove poslove izdvojiti 310.000 KM.\nTakođe, biciklisti i pješaci će dobiti nove staze na potezu od pumpe na potezu od Euro benc pumpe do Rebrovačke crkve, a staza će biti izgrađena između drvoreda. Vrijednost ovog projekta iznosi 350.000 KM. Takođe, pješačka staza će biti izgrađena i u veoma frekventnoj Ulici Milana Rakića u Boriku, za što će iz gradskog budžeta biti izdvojeno 180.000 KM.\nUporedo s tim, u Odjeljenju za saobraćaj i puteve za ovu godinu planiraju nastavak uređenja centralne pješačke zone, koja je započela rekonstrukcijom popularnog „Parkića“.\n– Radi se o nastavku ovog projekta, odnosno drugoj fazi izgradnje pješačke staze u Ulici bana Milosavljevića. Za nastavak ovog proejkta potrebno nam je 1,2 miliona KM kako bi mogli nastaviti popločavanje centralne gradske zone granitom – rekao je Sandić.\nŠto se tiče mostova, u ovoj godini nas očekuje završetak radova na izgradnji novog Zelenog mosta ali i početak izgradnje novog mosta u Toplicama.\n– Procijenjena vrijednost novog mosta u Toplicama iznosi oko dva miliona KM, a očekujemo da kroz dodatni budžetski zahtjev budu odobrena sredstva i da u maju krenemo sa javnom nabavkom, a u međuvremenu ćemo rješavati imovinsko-pravne odnose i raditi na izradi projektne dokumentacije – ističe Sandić.\nBanjaluka će u ovoj godini, između ostalog, dobiti i nove kružne raskrsnice, a već početkom ovog mjeseca očekuje se otvaranje ponuda za izvođača radova za izgradnju kružnog toka na Laušu, kod restorana „Sirano“. Očekuje se da bi izgradnja ovog kružnog toka, zavisno od tenderske procedure, trebala, takođe, početi na proljeće.\nPored ovoga, „Putevima“ će biti ponuđena saradnja na izgradnji još tri veća kružna toka na području grada.\n– Radi se o planiranoj izgradnji kružne raskrsnice na ukrštanju magistralnog puta M4 sa ulicama Ivana Gorana Kovačića i Braće Pišteljića kod „Lesnine“, što je veoma važno saobraćajno čvorište. Očekujemo da sa „Putevima RS“ potpišemo i sporazum o ovome. Dalje, planiramo izgradnju i kružne raskrsnice na ukrštanju Bulevara Milutina Milankovića i Ulice knjaza Miloša, vrijednosti oko 600.000 KM, te kružne raskrsnice kod Hiperkorta u Lazarevu na ukrštanju magistralnog puta M4 i Ulice Branka Popovića – rekao je Sandić.\nU planu Odjeljenja za saobraćaj i puteve je i izgradnja kružne raskrsnice na ukrštanju ulica Kralja Petra I Karađorđevića, Solunske i Isaije Mitrovića, vrijednosti 350.000 KM.\n– Tu ćemo morati uraditi izmjenu regulacionog plana kako bismo mogli pokrenuti javnu nabavku. Tu je i kružna raskrsnica na ukrštanju ulica Mladena Stojanovića i Trive Amelice i kružna raskrsnica Cara Lazara – Krfska ulica, gdje ćemo ovaj posao raditi u povoljnijoj varijanti koja podrazumijeva montažne elemente – zaključio je Sandić.


Vlada: Radović i ne primjećuje da su plate i penzije povećane | Banjaluka.net\nPovodom optužbi zamjenika predsjednika SDS-a Milana Radovića da se “vlast ne snalazi u situaciji dok inflacija divlja”, iz Vlade su poručili da, za razliku od SDS-a koje narod pamti po platama i penzijama koje kasne ili se ne isplaćuju, aktuelna Vlada Republike Srpske povećala je penzije, plate, boračka i socijalna davanja, a sve sa ciljem da se zaštiti standard građana.\n“Možda to Milan Radović iz svoje perspektive ne primjećuje, ali od početka godine do danas penzije su povećane za 14 odsto, plate javnom sektoru za 10 odsto, socijalna davanja, takođe, čemu treba pridodati i podsticaje za privrednike koji se odluče na povećanje plata svojim radnicima”, naglasili su iz Vlade Republike Srpske.\n“Pored toga, samo iz Kompenzacionog fonda je u prva četiri mjeseca, kao indirektna pomoć građanima, izdvojeno više od 56 miliona KM, uključujući 24 miliona KM pomoći za poljoprivredu /izdvojeno dodatnih 14 miliona KM/, kao i još 14 miliona za zapošljavanje što je ukupno 28 miliona KM za ovu oblast, jednokratne pomoć borcima, javnim kuhinjama…”, naglasili su iz Vlade.\n“Otvoreni smo za svaku konstruktivnu kritiku, ali ovakvi, maliciozni i populistički komentari samo nam dodatno učvršćuju naše nastojanje da pomognemo građanima da se lakše izbore sa posljedicama globalne situacije koju niko nije mogao da predvidi niti da kontroliše njen tok.\nVlada je otvorena za svaki dobar prijedlog o tome kako se efikasno izboriti sa inflacijom, ali to podrazumijeva smislen i argumentovan plan, a ne populizam bez plana i programa”, navode u Vladi Republike Srpske.\nOznake: Milan Radović, Vlada Republike Srpske


Puna pripravnost zbog najavljenih padavina | BN\nPuna pripravnost zbog najavljenih padavina\nPripadnici Sektora za vanredne situacije MUP-a, zbog najavljenih padavina, u punoj pripravnosti, posebno na područjima oko Južne Morave, a tako će biti i u narednih 48 sati, kaže načelnik Sektora Predrag Marić. Stanje odbrambenih nasipa u Obrenovcu vraćeno na nivo iz 2014, napominje predsednik opštine Miroslav Čučković.\nSrbija 05.04.2015 | 17:57\nUpozoreni su svi lokalni štabovi za vanredne situacije, a pripadnici tog sektora MUP-a su u stalnom kontaktu sa preduzećem "Srbijavode", Republičkim hidrometeorloškim zavodom (RHMZ) i ostalim nadležnim organima, prenosi Tanjug.\n"U noći između 5. i 6. aprila očekuju se, prema najavama RHMZ-a, veća količina padavina – od 20 do 30 litara po kvadratnom metru, a sve ekipe Sektora su u stanju pune pripravnosti", naveo je Marić.\nPrema njegovim rečima, u tom vremenskom periodu najkritičnije će biti područje toka Južne Morave – od Preševa, Vranja, Bosilegrada, preko Niša, Aleksinca i Kruševca.\nMarić je napomenuo i da se, ukoliko padavine budu veće od previđenih "ne mogu isključiti mogućnosti bujičnih poplava na ostalim manjim vodotokovima".\n"Sve ekipe Sektora su od juče na terenu, a podigli smo u potpunosti kapacitete svih naših snaga", rekao je Marić, dodavši da će se tokom cele noći pratiti situacija na terenu.\nPredsednik Opštine Obrenovac Miroslav Čučković rekao je da je rekonstrukcija nasipa Čikovac u Velikom polju završena, istakavši da je stanje odbrambenih linija u toj opštini vraćeno na nivo iz 2014. godine.\nČučković je, obilazeći nasip, istakao i da je Čikovac sada jači nego što je bio, kao i da je rađen od boljih materijala.\n"Ono što je karakteristično za sistem odbrane u Obrenovcu je to da smo poboljšali i sistem unutrašnjih voda sa dodatnim pumpama na fekalnim crpnim stanicama kako bismo što je moguće više crpeli vodu iz depresija koje se nalaze unutar grada", naveo je Čučković, a saopšteno je iz te opštine.\nU međuvremenu, obilne padavine pokrenule su kližišta, koja u opštini Požega ugrožavaju jedno domaćinstvo, a u Lučanima prete da preseku puteve.\nMinistar za vanredne situacije Velimir Ilić najavio je da će hitno poslati ekipu, koja će uraditi drenažne kanale, kako bi se sprečilo dalje urušavanje brda u Prijanovićima.\nReč je o delu državnog puta prvog prioriteta i pristupne komunikacije za ulazak u Požegu, gde je zemlja ugrozila tri domaćinstva.\nMinistar Ilić je obišao i opštinu Lučani, gde je alarmanta situacija na putnom pravcu koji preko Markovice vodi ka Čačku. Prema njegovim rečima klizište preti da odnese put i potpuno obustavi saobraćaj.\n"Veliki problem predstavlja septička jama koja se nalazi pored škole u Markovici i izliva se", rekao je Ilić.\nIlić je dodao da su pozvani predstavnici JKP "Komunalac" iz Čačka koji će pružiti pomoć cisternama.\nIstakao je i da je razgovarao i sa direktorima JP "Putevi Srbije" i "Štrabaga", kao i da su uzeti elementi za projekte koji će sanirati ove probleme.


Obama brani programe za tajno prikupljanja podataka o građanima\nObama brani programe za tajno prikupljanja podataka o građanima – Personal magazin\nPredsednik Obama je rekao da su programi za prikupljanje podataka ponovo odobreni posle 2006. uz punu dvostranačku podršku i da su dali rezultate u borbi protiv terorizma. Predsednik Obama branio…\nPredsednik Obama je rekao da su programi za prikupljanje podataka ponovo odobreni posle 2006. uz punu dvostranačku podršku i da su dali rezultate u borbi protiv terorizma.\nPredsednik Obama branio je danas vladine programe koji omogućavaju američkim obaveštajnim agencijama da prikupljaju podatke o telefonskim razgovorima i aktivnostima na internetu američkih gradjana. Dok su aktivisti za zaštitu gradjanskih sloboda i neki članovi Kongresa reagovali ogorčeno na jučerašnje vesti o tim programima, navodeći da se radi o zloupotrebi vladinih ovlašćenja i kršenju privatnosti i gradjanskih sloboda, drugi članovi Kongresa i zvaničnici administracije brane pomenute aktivnosti kao neophodne u borbi Sjedinjenih Država protiv terorizma.\nTokom današnjeg govora u Kaliforniji, predsednik Obama je rekao da su specijalni programi za prikupljanje podataka bili ponovo odobreni posle 2006. uz punu dvostranačku podršku i da su dali rezultate u borbi protiv terorizma.\n„Ovi programi se ne odnose na pojedinačne američke državljane i one koji žive u Sjedinjenim Državama.“\nObama je dodao da je Kongres bio u potpunosti obavešten o tim pogramima i da je, kako se izrazio, „umereno kršenje privatnosti“ u cilju dobijanja telefonskih brojeva opravdano. On je takodje rekao da nije moguće imati „100 odsto bezbednosti, 100 odsto privatnosti i nula odsto nelagodnosti.“\nTo je bio prvi javni komentar predsednika o ovom pitanju.\nObamina administracija izložena je kritikama nakon što je britanski dnevnik Gardijan juče objavio da je američka vlada tajno prikupljala podatke o telefonskim razgovorima desetina miliona Amerikanaca, korisnika usluga telekomunikacione kompanije Verajzon. Gardijan je naveo da je naredbu o tome izdao specijalni tajni sud za prikupljanje obaveštajnih podataka o komunikacijama sa inostranstvom u okviru tekućih aktivnosti američke vlade u borbi protiv terorizma.\nAktivisti za zaštitu gradjanskih sloboda poput Elizabet Goitein iz Brenanovog centra za pravdu kažu da su zapanjeni obimom prikupljenih podataka.\n„Američki narod nije znao niti je mogao da zna o tome niti su ljudi mogli da se žale na takav postupak. To nije pravi načn da se štite naša prava – putem tajnih procesa i sudova.“\nMedjutim, bilo je i onih koji su branili ovaj program, medju kojima je i republikanski senator iz Južne Karoline, Lindzi Grejem.\n„Ja sam korisnik usluga kompanije Verajzon i ni malo mi ne smate što Nacionalna bezbednosna agencija ima pristup podacima o mojim telefonskim razgovorima jer oni pokušavaju da otkriju šta znamo o terorističkim grupama i ko razgovara sa njima.“\nMedjutim, kritičari takvih aktivnosti kažu da je možda vreme da se preispitaju bezbednosne taktike u ratu protiv terorizma.\n„Nisam sigurna da smo smo dovoljno razmislili o korisnosti nekih od vanrednih mera koje su usvojene posle terorističkih napadfa 11. septembra 2001. Nisam sigurna da smo temeljito procenili u kojoj meri su one korisne.“\nNakon izveštaja britanskog Gardijana Vašington Post je objavio nove informacije prema kojima Nacionalna bezbednosna agencija ne prikuplja samo podatke o telefonskim razgovorima već i informacije o aktivnostima svih korisnika interneta. Prema procurelim dokumentima do kojih je došao Post Nacionalna bezbednosna agencija ima direktan pristup serverima svih 9 velikih internet provajdera u Americi i može da ima uvid u sve što cirkuliše na internetu, uključujući fotografije, audio i video fajlove, čatovanje itd. Post je naveo da je dobio ove podatke od uzbunjivača koji smatra da ovaj program predstavlja masovno krešenje privatnosti. Slično upozorenje iznosi i ekspert za bezbednosti informatičkih sistema, Mark Zvilinger.\n„Ovaj vid praćenja komunikacija ukazuje da osnovna pravila koja su utvrdjena našim ustavom u nekim slučajevima ne moraju da se poštuju.“\nMedjutim, direktor američkih obaveštajnih službi, Džejms Kleper izdao je u četvrtak uveče saopštenje u kojem je naveo da je neovlašćeno objavljivanje informacija o programu prikupljanja podataka „za žaljenje“ i da će otežati nastojanja Sjedinjenih Država da se suprostave bezbednosnim pretnjama. Kleper je dodao da se ne radi o prisluškivanju bilo čijih razgovora već samo o prikupljanju takozvanih „meta-podataka“ o obavljenim razgovorima, njihovoj učestalosti i trajanju i da pojedinačni američki gradjani ne mogu da budu mete tog programa. izvor: VOA\nObama brani programe za tajno prikupljanja podataka o građanima was last modified: June 9th, 2013 by Redakcija\nBarak ObamaBorba protiv terorizmaNSAObamaSAD\nLobisti koriste i digitalne medije kao kanale uticaja\nEWE Richland 6800 na AMD platformi


Bitkoin pao ispod 30.000 dolara prvi put u pet meseci - Ekonomija - Dnevni list Danas\nPočetna » Ekonomija » Bitkoin pao ispod 30.000 dolara prvi put u pet meseci\nVrednost bitkoina pala je danas ispod 30.000 dolara, prvi put od kraja januara, i prva je kriptovaluta koja je osetila posledice kineskih mera regulisanja tog decentralizovanog tržišta.\n„Zabrinutost zbog zatezanja mera kineske vlade i strah da će prihvatanje bitkoina i drugih kriptovaluta biti odloženo zbog njihovog uticaja na životnu sredinu vrši pritisak na tržišta“, rekao je jedan analitičar.\nPrema bivšim proizvodjačima kripto valuta snabdevači energije u kineskoj provinciji Sečuan dobili su naredjenje da na jedno vreme prestanu da snabdevaju strujom te kompanije.\nOd kraja 2020. bitkoin je sve više privlačio interese institucionalnih ulagača, od banaka na Vol Stritu do industrijskih grupa kao što je proizvodjač električnih automobila Tesla.\nPored toga su neki pojedinačni investitori videli u kriptovalutama dobar način da plasiraju deo svoje uštedjevine akumulirane tokom pandemije.\nKao rezultat toga tržište kriptovaluta, gde je bitkoin i dalje daleko najveći, poraslo je dok nije dostiglo gotovo 2.500 milijardi dolara sredinom maja.


PORTAL KRUG - Kraljevačko pozorište časti\nKraljevačko pozorište časti\nPrevious Article Kad bibliotekari slave\nNext Article Program „Veče sa Ršumom“\nOni koji žele, sutra (subota, 15. decembar) imaće priliku da sa besplatnim ulaznicama odgledaju predstavu „Sledeći idiot“, koja u svojoj žiži ima sudar običnog čoveka sa sistemom i državnim aparatom; evo kako do ulaznica\nOd dve jednočinke, SLEDEĆI, Terensa Meknelija i IDIOT, Muze Pavlove, nastala je gorka komedija, koju su režirali Aleksandra Kovačević i Miodrag Dinulović, a čiji je naslov, sasvim logično, SLEDEĆI IDIOT. Ova priča, koja je u Kraljevačkom pozorištu skrojena po receptu: dva pisca, dva reditelja i četiri glumca, u svojoj žiži ima sudar običnog čoveka sa sistemom i državnim aparatom, u kojem su ljudi samo brojevi. Svako ko uđe u pozorišnu salu, bar jednom u životu imao je priliku da se oseti ništavnim pred sistemom čiji mehanizmi melju. U predstavi igraju: Milena Jovašević, Zoran Cerovina, Binjana Talić i Predrag Pavlović.\nPredstava je na repertoaru u SUBOTU 15. decembra od 20 časova, a ulaznice za ovu predstavu su besplatne i publika ih može preuzeti na biletarnici pozorišta večeras do 20 časova i u subotu, na dan izvođenja predstave od 18 do 20 časova.\nKraljevo\tportal krug\tkraljevacko pozoriste\tMiodrag Dinulovic\tAleksandra Kovacevic\tSledeci idiot


Novi šef Ubera priznao: Činili greške i žao nam je – The PRESTIGE\nNovi direktor Ubera Dara Kosrovšahi izrazio je žaljenje zbog grešaka te kompanije, nekoliko dana pošto su vlasti Londona odbile da joj obnove licencu\nKosrovšahi je u pisanoj izjavi upućenoj londonskom listu Ivning standard (Ivning standard) naveo da je kompanija Uber “činila greške” dok se njeno poslovanje širilo.\nOn je potvrdio da će Uber uložiti žalbu na odluku gradskih vlasti, ali i da su u kompaniji “svjesni da mora doći i do promjena”.\n“Nećemo biti savršeni, ali ćemo vas saslušati, namjeravamo da budemo dugotrajni partneri sa gradovima u kojima pružamo usluge, i poslovaćemo uz pokornost, integritet i strast”, naveo je direktor Ubera.\nLondonska uprava za transport (TfL) saopštila je prošle nedjelje da Uber neće moći da organizuje prevoz na ulicama Londona kada mu istakne licence 30. septembra.\nTfl je u obrazloženju odluke naveo da ukida licencu zbog Uberovog pristupa u prijavljivanju teških kriminalnih prekršaja, kako stiče medicinske sertifikate, kao i zbog toga što je regulatornim tijelima onemogućio pun pristup svojoj aplikaciji za pametne telefone.\nUber organizuje prevoz u mnogim svjetskim gradovima preko aplikacije na pametnom telefonu. Često je jeftiniji od regularne taksi službe, ali ga prate mnoge kontroverze, između ostalog, da su vozači koji rade za njega, umiješani u seksualne napade.\nPrva žena na čelu iranske nacionalne avio kompanije\nPredstavljen Samsung Galaxy Feel\nWall Street: Ulagači na oprezu nakon poruka Feda


Neispričane priče » Dušanka G. svedokinja prisilne mobilizacije\nDušanka G. svedokinja prisilne mobilizacije\nIzjave žrtava I svedoka preuzete u originalu iz predmeta 5252-04 Prvog opštinskog suda u Beogradu\nSvedokinja G. Dušanka je izjavila da je dana 15.08.1995.godine, sa suprugom, a ovde tužiocem G. Stojanom, izbegla iz Hrvatske, te da su došli u Rumu, zajedno sa njegovim roditeljima, gde su se prijavili u Crveni Krst.\nOko 13,30 časova, u kuću u kojoj su bili smešteni, došla su dva naoružana uniformisana policajca tražeći njenog supruga. Tom prilikom nisu hteli da joj kažu zbog čega ga traže. Supruga su joj odveli bez ikakvog obrazloženja gde I kuda ga vode, a nije mu bio uručen nikakav pismeni dokument.\nTek nakon deset dana od odvođenja suprug joj se javio telefonom, rekavši da se nalazi u Slavoniji I od tada se javljao možda jednom mesečno, a konačno se vratio negde 12.12.1995.godine. Kada se suprug vratio kući, primetila je da je fizički bio slab, da je bio mnogo nervozniji nego ranije, a I sluh mu je bio oštećen.


LOT leti do Pekinga i najavljuje Tokio - Aviokarta.net\nVesti » LOT leti do Pekinga i najavljuje Tokio\nLOT leti do Pekinga i najavljuje Tokio\nPoljski nacionalni avioprevoznik LOT je ponovo uspostavio redovne letove iz Varšave ka Pekingu, nakon četiri godine pauze. Prvi let je obavljen u utorak 29. maja, a tokok ove godine planirana su tri leta nedeljno do glavnog rada Kine.\nPrema rečima izvršnog direktora LOT-a Martina Piroga, naredne godine biće pet letova nedeljno, a tokom 2014. u planu su svakodnevni letovi između Varšave i Pekinga.\nNaredne godine LOT planira i uspostavljanje redovnog saobraćaja između Varšave i Tokija (Narita) i to nakon prijema novih aviona Drimlajner (Dreamliner, Boeing 787) u flotu. Planirano je da ovaj avion postepeno zameni avione Boeing 767. Drimlajner će takođe biti psotavljen i na tek uvedenoj liniji ka Pekingu od sledeće godine.\nOtvaranjem linije ka Pekingu, LOT se vratio u Aziju, nakon što je ranije ove godine otkazao liniju Varšava – Ho Ši Min. Ova kompanija je morala da prilagodi svoje planove za širenje interkontinentalnog saobraćaja s obzirom na višegodišnje kašnjenje u isporuci naručenih aviona. LOT je prve narudžbe Drimlajnera obavio 2005, a prema ugovoru prvi avion je trebalo da stigne početkom 2008, ali će prema najnovijoj informaciji iz LOT-a stići tek krajem ove godine.


Beocontrol Travel - Beocontrol Group\ntel: +381 011 405 64 68\nBeocontrol je jedna od vodećih kompanija za prevoz putnika i robe u regionu, koja se poslovima prevoza bavi od 2000. godine. Firma je osnovana sa ciljem da pruži nakvalitetniju i najprofesionalniju uslugu prevoza putnika, da svojim korisnicima ponudi najbrže i najbezbednije vidove prevoza i da putovanje u zemlji ili van njenih granica učini zabavnim i bezbrižnim. Trudimo se da našu paletu usluga prevoza svakodnevno dopunjujemo novim ponudama u skladu vašim potrebama, te pored usluga dnevnog i dužeg iznajmljivanja minibuseva i automobila i, vršimo gradski, međugradski vanlinijski prevoz, prevoz do aerodroma, ali i organizovane turističke ture kombijima, minibusom ili autobusom bez obzira na udaljenost i lokaciju. Više informacija pogledajte na www.prevoz-putnika.rs\nBeocontrol Travel organizuje transfere sa aerodroma Nikola Tesla na bilo koju lokaciju u gradu (hotel, privatni smeštaj itd.) I nazad, međugradske transfere kao iprevoze u druge gradove u Srbiji ili regionu. Nudimo privatne transfere sa odličnim cenama i luksuznim vozilima. Za dodatne informacije, molimo Vas , posetite taxi-serbia.com.\nLUXURY CARS SERBIA\nKompanija LUXURY CARS SERBIA je specijalizovana za usluge prevoza luksuznim limuzinama kao i Iznajmljivanje luksuznih vozila, automobila i limuzina za sve specijalne prilika, kao sto su svadbe, mature, rodjendani i druge proslave.Svi naši automobili poseduju profesionalne vozače sa poznavanjem engleskog jezika.Više informacija na luxurycarsserbia.com.


Termo-mineralna vode ove banje spada u natrijum -hidrokarbonatne – sulfidne hiperterme, čija je temperatura na izvorima 51°C, 64°C, 72°C, a dubina bušotine je 11140m. Mineralno blato (peloid), specifičnog sastava takodje se primenjuje u terapiji. Banja ulaže znatna sredstava u intenzivan razvoj, podizanje novih smeštajnih kapaciteta, unapređivanje poslovanja uvođenjem politike kvaliteta prema međunarodnim standardima, razvijanjem kongresnog turizma.\nStručni tim je razvio niz aktivnosti i specijalizovanu wellness ponudu, poput termoaroma i čokomint terapija, gipsane bermude, relaksacione i refleksne masaže, limfne drenaže, terapije algama i muljem, rekreativne programe, specijalizovani programi za sportiste….\nIndikacije: zapaljenski i degenerativni reumatizam u mirnoj fazi, stanja nakon povrede lokomotornog aparata, povrede perifernog nervnog sistema, stanja postoperativne ortopedije,stanja posle operacije kičmenog stuba, rehabilitacija dece i stanja oštecenog nervnog sistema.\nObjekat Aquamarin raspolaže sa 150 kreveta, sobe su dvokrevetne i trokrevetne (TV, telefon, frižider, klima, TWC) a u posedu su i apartmani (TV, telefon, frižider, klima, TWC). Poseduje još i pijemno odeljenje, ordinacije, terapije, bazen, sorarijum, sauna, sportska hala, trim kabinet, restoran, frizerski salon, kozmetički salon, Free Hot Spot Internet, permanentno dežurstvo lekara i medicinskih sestara.\nAbella – stacionar raspolaže isto sa 150 kreveta, sobe su jednokrevetne, dvokrevetne i trokrevetne (TWC), poseduje i apartmane (TWC, TV) a u okviru objekta postoji restoran.\n[wpdm_file id=49 title=”true” ]\n[g-gallery gid=”4926″ random=”0″ watermark=”0″]


izvoz Archives - AUTOMOBILI\n15/07/2020 12:22:25 AM\nNASLOVNA / Arhiva tagova za: izvoz\nArhiva tagova za: izvoz\nFiat Srbija i dalje najveći domaći izvoznik\nNebojsa Todorovic 02/02/2016\tVESTI\nVrednost izvoza 15 najvećih izvoznika u Srbiji u 2015. godini iznosila je oko 3,5 milijarde evra, a najveći izvoznik i dalje je Fiat Chrysler automobili (FCA) Srbija iz Kragujevca, objavljeno je na sajtu Ministarstva finansija. Izvoz FCA u 2015. iznosio je 1,18 milijardi evra, navodi se na sajtu resornog Ministarstva. …\nNa svakih 100 EUR-a koje Fiat izveze, 65 ide na uvozne komponente\nNebojsa Todorovic 13/01/2016\tVESTI\nNa čelu liste kompanija u Srbiji koje imaju najveći neto izvoz je Fiat Chrysler Srbija koja se nalazi u Kragujevcu. Sa 357,8 miliona evra Fiat Srbija je najveća od svih kompanija koje više izvoze nego što uvoze. Nažalost, to ne menja činjenicu da Fiat od 100 EUR-a koje izveze, čak …\nFiat 500L će se izvoziti u Kazahstan?\nNebojsa Todorovic 11/01/2016\tHOT, VESTI\nPremijer Srbije Aleksandar Vučić izjavio je da bi već nakon 15. januara moglo doći do dogovora o izvozu Kragujevačkog Fiat 500L modela u Kazahstan. On je, na press konferenciji koju je držao zajedno sa zamenikom premijera Ruske Federacije Dmitrijem Rogozinom, rekao da ga je zamolio da prilikom susreta s potpredsednikom …\nFiat Srbija do kraja novembra ostvarila izvoz od 70,4 miliona EUR-a\nNebojsa Todorovic 20/12/2015\tVESTI\nNajvećih 15 izvoznika u Srbiji ostvarilo je od početka 2015. godine do kraja novembra izvoz vredan oko 3,2 milijarde evra, objavilo je Ministarstvo finansija. Prema najnovijem izveštaju Ministarstva finansija o makroekonomskim i fiskalnim kretanjima, perjanica srpskog izvoza, kragujevačka fabrika Fiat Chrysler automobili (FCA) Srbija ostvarila je za 11 meseci izvoz …\nFiat Srbija najveći domaći izvoznik\nNebojsa Todorovic 24/11/2015\tHOT, VESTI\nIzvoz kompanije Fiat Chrysler Automobili Srbija (FCA Srbija) od početka godine do kraja oktobra premašio je milijardu evra, čime je ova firma još jednom potvrdila čvrsto prvo mesto na listi najvećih izvoznika. Prema podacima Ministarstva finansija, izvoz FCA Srbija za deset meseci (januar-oktobar 2015) iznosio je nešto više od jedne …


52 m2 za 36.000 EUR: Počela prodaja stanova - BGnekretnine blog\n52 m2 za 36.000 EUR: Počela prodaja stanova\nGradska stambena agencija, Niš, socijalni stanovi\nLokacije, Niš, Novosti, Socijalni stanovi 014 Aug 2017\nNiška "Gradska stambena agencija" objavila je konkurs za prodaju i iznajmljivanje 56 socijalnih stanova izgrađenih u dve lamele u niškom naselju Duvaništu.\nKako je navedeno u konkursu, 18 stanova biće ponuđeno zakupcima po ceni od 1,2 evra po kvadratu, a 38 stanova biće prodato po ceni od 697,4 evra po kvadratu (sa uračunatim porezom na dodatu vrednost).\nStanovi u novoizgrađenim lamelama uglavnom su dvosobni i dvoiposobni, ali ima i trosobnih i jedan jednosoban stan.\nStanovi na prodaju su površine od 52 do 77 kvadrata, dok se u zakup daju stanovi površine od 40 do, takođe, 77 kvadrata.\nDirektor Agencije Vladan Stojanović rekao je za Betu da će građani moći u narednih 30 dana da konkurišu za zakup i kupovinu stana.\nStojanović je kazao da su konkursom objavljenim u Narodnim novinama i na sajtu Agencije precizno određeni uslovi i konkursna dokumentacija, ali da zainteresovani mogu da pozovu Gradsku stambenu agenciju i dobiju i dodatne informacije.\nOn je podsetio da dve novoizgrađene lamele u Ulici Majakovskog imaju ukupno 70 stanova, ali da 14 stanova nije obuhvaćeno oglasom za prodaju i iznajmljivanje jer su namenjeni za rešavanje stambenog pitanja porodica koja su ostala bez kuća u klizištu u Mramoru.\nStojanović je rekao da će grad Niš ukupno 15 stanova u naselju u Duvaništu dati na korišćenje žiteljima Mramora.\nIzgradnju 70 stanova u Ulici Majakovskog finansirali su grad Niš sa 156 mliona dinara i država sa 46 miliona dinara.\nU ukupno šest lamela u naselju Duvaništu grad Niš je uz državnu pomoć do sada izgradio nešto više od 200 socijalnih stanova.\nPrve dve lamele završene su 2011. godine, a u planu je da na istoj lokaciji budu izgrađene još dve.


Javna diplomatija - Ministarstvo Inostranih Poslova - Kosovo NaslovnaKontaktSitemapa Shqip\n12345678910111213141516171819202122232425262728293031\tJavna diplomatija\nTripartitni projekat za unapredivanje javne diplomatije Kosova Pritina, 24. jun 2011.  Ministar spoljnih poslova Republike Kosovo, Enver Hodaj, zajedno sa ambasadorom Ujedinjenog Kraljevstva, Janom Klifom i direktoricom Britanskog saveta na Kosovu, Arjetom Emrom potpisao sporazum o podrci projektu Komunikacija sa Evropom preko diplomatije. Ovaj projekat je zajednicki napor Vlade Kosova i britanske Vlade, koji ce realizovati Britanski savet, za unapredivanje procesa priznanja Kosova od strane zemalja koje jo nisu donele takvu odluku. Britanska Vlada je preko svoje ambasade u Pritini dala doprinos od 141,6588 evra, a Vlada Kosova je preko Ministarstva spoljnih poslova ucestvovala sa 141,172 evra, dok ce Britanski savet upravljati projektom. Na ceremoniji potpisivanja, ministar spoljnih poslova, Enver Hodaj je kazao da ovaj projekat ima za cilj promovisanje javne diplomatije kao instrumenta za osnaivanje odnosa izmedu drave Kosovo i drava koje nisu priznale Republiku Kosovo.\nNa pristup je da Republika Kosovo ne treba da ima dobre odnose samo na nivou vlade i drave, vec treba da ima i snane odnose i izmedu gradana, drutava i institucija drave Kosovo sa ostalim dravama, rekao je ministar.\nHodaj je takode kazao da je ovaj memorandum deo nae strategije za uspeno okoncanje procesa priznanja Republike Kosovo od strane drava clanica OUN, sa posebnim naglaskom na jacanje komunikacije institucija Republike Kosovo sa evropskim dravama koje jo uvek nisu priznale Kosovo.\nOvaj projekat ima za cilj ukljucivanje u aktivnosti zastupanja, informisanja i uspostavljanja snanih kanala sa karakterom razjanjavanja, istaknutih licnosti iz javnog ivota, civilnog drutva, medija i poznatih intelektualaca, koji ce imati priliku da pomognu Ministarstvu spoljnih poslova Vlade Kosova u zastupanju, prezentovanju i promovisanju naih dravnih interesa na konnkretnom planu povecanja broja priznanja, rekao je ministar Hodaj.\nOn je izrazio posebno zadovoljstvo time to kosovska diplomatija i dalje dobija snanu konkretnu podrku Velike Britanije, preko njenog ambasadora na Kosovu, Jana Klifa i Britanskog saveta, u ostvarivanju ovog cilja od velikog dravnog interesa za Republiku Kosovo.\nMinistar Hodaj je takode naglasio da ce ovim projektom u potpunosti upravljati Britanski savet i da ce ukljucivati program aktivnosti, poseta i susreta cije ce agende uraditi Britanski savet u saradnji sa snanim clanovima civilnog drutva, medija i NVO. Ambasador Ujedinjenog Kraljevstva na Kosovu, Jan Klif je kazao da je Britanija na kontinuiran nacin pokuava da poveca broj priznanja Kosova i da je to pitanje vano i za njenu ambasadu u Pritini.\nAmbasador Klif je kazao da je u nekim od demokratskih zemalja koje jo nisu priznale Kosovo vano da se osim u odnosima izmedu vlada, ubedi i ira javnost o vanosti priznanja Kosova.\nIz tog razloga, mrea Britanskog saveta u razlicitim zemljama je veoma vana da se to uradi, poto se ovaj Savet ne vidi kao diplomatski instrument, vec kao instrument koji promovie kulturu, poznavanje engleskog jezika i civilna pitanja, rekao je Klif.\nDirektorica Britanskog saveta na Kosovu, Arjeta Emra je kazala da Britanski savet kao realizator projekta garantuje kvalitet i sveobuhvatnost, naglaavajuci da javna diplomatija ne pripada samo Vladi, vec je jedna oblast koja pripada celom kosovskom drutvu.\nZa nas je veoma vano da putem ovog memoranduma pruimo ansu svim sektorima na Kosovu, ukljucujuci medije i civilno drutvo koji su deo ovog projekta cije sprovodenje pocinje veoma brzo, rekla je Emra. Stay Connected with MFA


4 Maljčika spajaju Divljana i Prokofjeva u Beogradu i Novom Sadu - Moja Srbija\nKlaviristi Aleksandar Šandorov i Nemanja Nikolić, pod imenom 4 Maljčika, održaće, u ogranizaciji promoterske kuće Long Play, koncerte 9. maja u novosadskoj Sinagogi i 10. maja, u Velikoj dvorani Kolarčeve zadužbine u Beogradu.\nPriznati umetnici će, povodom obeležavanja rođendana (10. maj) prerano preminulog Vlade Divljana (1958-2015), dugogodišnjeg prijatelja i saradnika Saše Šandorova, publici predstaviti jedinstven spoj muzike jednog od najznačajnijih stvaralaca na prostoru bivše Jugoslavije i velikog ruskog kompozitora Sergeja Prokofjeva (1891-1953).\nŠandorov je sa svojim učenikom i kolegom Nemanjom Nikolićem premijerno izveo uživo ovaj jedinstven program na dva koncerta iste večeri, 30. oktobra 2020, u Kolarcu. Dosadašnji zajednički rad 4 Maljčika su prezentovala i kroz singlove i spotove „Retko te viđam sa devojkama”, „Dok dobuje kiša” i „Rusija”.\nŠandorov, profesor na Fakultetu muzičke umetnosti u Beogradu, bio je saradnik na prvom Divljanovom samostalnom albumu „Tajni život A.P. Šandorova” (1988), a zatim član Vladinih pratećih bendova Old Stars i Nevladina organizacija.\nUlaznice za beogradski koncert koštaju 1.200, 1.400 i 1.600 dinara, a mogu se nabaviti na blagajni Kolarčeve zadužbine i putem mreže Tikets.rs.\nUlaznice za novosadski koncert koštaju 1.200 i 1.500 dinara, a mogu se nabaviti putem mreže Gigstix.\n« Turistička organizacija Beograda na 43. Međunarodnom sajmu turizma u Beogradu\nIggy Azalea i Afrojack pojačavaju EXIT festival »


ŠEST VRTIĆA DOBIJA ZAŠTITNE ZELENE BARIJERE | JKP Gradsko Zelenilo Novi Sad\nŠEST VRTIĆA DOBIJA ZAŠTITNE ZELENE BARIJERE\nSadnjom više od 200 tuja u dvorištima šest novosadskih vrtića JKP „Gradsko zelenilo“ nastavlja akciju formiranja zelenih zaštitnih barijera u gradu. Zelene štitove dobiće vrtići „Suncokret“ u ulici Alekse Šantića na Grbavici, zatim „Zvončica“ u Save Kovačevića, „Cvrčak i mrav“ na Trgu Majke Jevrosime na Detelinari, „Vila“ u ul. Vojvođanskih brigada, „Cvrčak“ u Petrovaradinu i „Svitac“ u ulici Stojana Novakovića na Novom naselju.\nLepši i kvalitetniji boravak imaće 1.704 dečaka i devojčica, jer će posađene biljke služiti kao barijera za prečišćavanje vazduha, smanjiće emisiju ugljen dioksida i buku. Brojna istraživanja su dokazala da rastinje smanjuje snagu i brzinu vetra, povećava količinu kiseonika u vazduhu, apsorbuje zagađujuće gasove i prašinu.\nZaštitni zid oko svih šest vrtića biće dugačak 260 i visok 1,6 metara, kolika je prosečna visina tuja. Najzeleniji će biti vrtić „Suncokret“ koji će dobiti prirodnu ogradu dugu 80 metara.\nProšle nedelje započeta je i akcija formiranja zelenih zaštitnih zidova oko kontejnera. Posađene su 84 tuje na šest lokacija u gradu. Pored estetskog, tuje će imati i praktični karakter – onemogućiće uništavanje travnatih površina, a služiće i kao ekološki štit koji će sprečiti širenje neprijatnih mirisa. Akcija će biti nastavljena u narednom periodu.\nPrethodno JNMV 44/2014 Betonske kanalice\nSledeće JNMV 42/2014 Usluga nabavke softvera – legalizacija